
Μάρτιος 2013
Το πρόγραμμα του ΙΜΚ συνοπτικά
Μουσική Παράσταση
· Κυριακή 17 Μαρτίου 2013, στις 20:30

ΟΣΚΑΡ ΟΥΑΪΛΝΤ: Ρήσεις και Αντιρρήσεις
Μάγδα Μαυρογιάννη, αφήγηση, Μίνα Πολυχρόνου, υψίφωνος,

Ειρήνη Καράγιαννη, μεσόφωνος, Μάιρα Μηλολιδάκη, υψίφωνος

Τίτος Γουβέλης, πιάνο

Θεατρικές Παραστάσεις
· Δευτέρα 18 Μαρτίου έως Τρίτη 9 Απριλίου 2013, στις 21:30

Θα σε πάρει ο Δρόμος

9 μικρές  ιστορίες του Σάκη Σερέφα

σε σκηνοθεσία Ένκε Φεζολάρι
για 8 μόνο παραστάσεις κάθε Δευτέρα και Τρίτη, στις 21:30
· Παρασκευή 22 Μαρτίου έως Κυριακή 28 Απριλίου 2013
Χριστούγεννα, που να πάρει! Η γιαγιά είναι κάτω από το τραπέζι

του Pierre Notte
σκηνοθεσία: Ηλίας Κουντής

Παρασκευή και Σάββατο στις 21:30, Κυριακή στις 20:30
Παράταση

· έως Τρίτη 26 Μαρτίου 2013

Κάθε Δευτέρα και Τρίτη στις 21.00, εκτός από Τρίτη 5/3 και Τρίτη 12/3
Και επιπλέον παράσταση Πέμπτη 28 Φεβρουαρίου στις 21.00
Ο Δήμιος του Έρωτα του Ίρβιν Γιάλομ
Σκηνοθεσία  Κώστας Γάκης

με τους  Ξένια Καλογεροπούλου, Μηνά Χατζησάββα
συνεχίζονται οι παραστάσεις

· έως και την Κυριακή 3 Μαρτίου 2013, στις 21:30

 «Ένας Κάποιος Παράδεισος 2» (Μια παράσταση σε εξέλιξη)
Ένα σκληρό, σύγχρονο έργο, βασισμένο στη ζωή και το έργο του Ζαν Ζενέ

Κείμενο - Σκηνοθεσία: Βάνα Πεφάνη  (Κάθε Τετάρτη έως Κυριακή)
· έως Τρίτη 12 Μαρτίου 2013

Κάθε Δευτέρα και Τρίτη, στις 20:30

Θεοδόση Πελεγρίνη ΙΟΥΛΙΑΝΟΣ
ερμηνεύουν Κώστας Καζάκος vs Θεοδόση Πελεγρίνη

σκηνοθετούν Γιώργος Μανιώτης vs Πέμη Ζούνη
· έως και την Κυριακή 17 Μαρτίου 2013
από Πέμπτη έως και Κυριακή στις 21:00 

erofili synopsis   
Σκηνοθεσία: Σίμος Κακάλας                            

Μια παράσταση βασισμένη στο αριστούργημα  του Γ. Χορτάτση

Αφήγηση για Μεγάλους
· Δευτέρα 11 Μαρτίου 2013, στις 20:30

ΒΡΑΔΙΕΣ ΑΦΗΓΗΣΗΣ ΑΥΣΤΗΡΑ ΓΙΑ ΕΝΗΛΙΚΟ ΚΟΙΝΟ 

περισσότερα  ...Ρεβύθια
με την παραμυθού Σάσα Βούλγαρη και τους μαθητές της!
Χορός 

· Πέμπτη 7 έως Κυριακή 10 Μαρτίου 2013, στις 21:00

κι  όμΩς κινείται

Το σωματίδιο του Θεού/The God’s particle
έργο βασισμένο σε κείμενα του Χαΐνη Δ. Αποστολάκη
Έκθεση
συνεχίζεται

· έως Κυριακή 24 Μαρτίου 2013
UNEXPOSED
για πρώτη φορά στην Ελλάδα  40 νέες γυναίκες εικαστικοί που ζουν και δημιουργούν στο Ιράν εκθέτουν έργα τους
Συνομιλία:

· Παρασκευή 8 Μαρτίου 2013, στις 19:00
Στο πλαίσιο της Έκθεσης UNEXPOSED
Συνομιλία: "Γυναίκα, Εικαστικά και Κινηματογράφος"
Συμμετέχουν: Δρ. Ασάλ Μπαγκερί Γκριφατόν Διδάκτωρ Γλωσσολογίας και 



Σημειολογίας στο Πανεπιστήμιο Σορβόννης
Φέρυ Μάλεκ-Μαντανί   Επιμελήτρια Έκθεσης, Ιστορικός Τέχνης
Ελένη Κυπραίου Τεχνοκριτικός, Επιμελήτρια Εκθέσεων
Κινηματογραφικά  Αφιερώματα
· Σάββατο 9 και Κυριακή 10 Μαρτίου 2013

Κινηματογραφικό διήμερο

9 αποκαλυπτικά ντοκιμαντέρ από Ιρανές Σκηνοθέτιδες 

για τη θέση της γυναίκας στο Ιράν

Στο πλαίσιο της Έκθεσης UNEXPOSED
Αφιέρωμα στην Παγκόσμια Ημέρα Ποίησης

· Πέμπτη 21 Μαρτίου 2013, στις 19:00
 «Η Ημέρα της Ποίησης στο Ι.Μ.Κ. μέσα από τη ματιά της σκηνοθέτιδας Μαίρης Κουτσούρη»

Προβολή ντοκιμαντέρ για τους ποιητές 
Κ. Π. Καβάφη, Α. Σικελιανό, Κ. Βάρναλη, Α. Εμπειρίκο

Προλογίζουν: Κώστας Αλαβάνος, Ανδρέας Στάικος,  Γιώργος Παυριανός

· Τρίτη 19 Μαρτίου έως και την Κυριακή 24 Μαρτίου 2013,  

από τις 18:00 έως τις 22:00
Καθημερινές προβολές των ντοκιμαντέρ για τους 4 ποιητές Κ. Π. Καβάφη, Α. Σικελιανό, Κ. Βάρναλη, Α. Εμπειρίκο

· Παρασκευή 29 Μαρτίου 2013, 20:00

Ο Παππούς

Ένα ντοκιμαντέρ για τον κινηματογραφιστή Γρηγόρη Δανάλη

του Προκόπη Δάφνου

για τα Παιδιά

· ΚΥΡΙΑΚΕΣ με ΚΟΥΚΛΟΘΕΑΤΡΟ

Κάθε Κυριακή, στις 11.30  και άλλη παράσταση κουκλοθέατρου για παιδιά 
από την Unima Ελλάς
Αφηγήσεις

· κάθε Κυριακή στις 12:30 διαφορετικά παραμύθια

τα παραμύθια των Grimm και τα ελληνικά αδερφάκια τους με την παραμυθού Σάσα  Βούλγαρη
Σεμινάρια

· 3 - 31 Μαρτίου 2013
Το Ελληνικό Κέντρο του Διεθνούς Ινστιτούτου Θεάτρου διοργανώνει

Εργαστήριο Αρχαίου Δράματος με τον Άρη Ρέτσο
Συμμετοχές έως Τρίτη 26 Φεβρουαρίου
********
Το Πρόγραμμα Μαρτίου 2013 Αναλυτικά
Μουσική Παράσταση 

Κυριακή 17 Μαρτίου 2013, στις 20:30

Μουσική Παράσταση

ΟΣΚΑΡ ΟΥΑΪΛΝΤ: Ρήσεις και Αντιρρήσεις

Μάγδα Μαυρογιάννη, αφήγηση, Μίνα Πολυχρόνου, υψίφωνος,

Ειρήνη Καράγιαννη, μεσόφωνος, Μάιρα Μηλολιδάκη, υψίφωνος
Τίτος Γουβέλης, πιάνο

Για μία ακόμη παράσταση επιστρέφει στο Θέατρο του ΙΜΚ
η μουσική παράσταση ΟΣΚΑΡ ΟΥΑΪΛΝΤ: Ρήσεις και Αντιρρήσεις πάνω σε μια ιδέα της  Μάγδας Μαυρογιάννη
Πρόκειται για μία μινιμαλιστική σπονδυλωτή παράσταση με λόγο, λυρικό τραγούδι, πιάνο και προβολή, βασισμένη στο πρόσωπο του Όσκαρ Ουάιλντ και τις περίφημες ρήσεις και αντιρρήσεις του. Στη σύντομη άλλα έντονη ζωή του - έζησε μόλις 44 χρόνια (1856-1909) – ο Ουάιλντ κατόρθωσε να εκφράσει συναρπαστικές σκέψεις και απόψεις που παραμένουν επίκαιρες μέχρι σήμερα. Εκκεντρικός και προκλητικός, ευφυής και αντιδραστικός, συγκρούστηκε με τη μικροαστική λογική και αυτό το πλήρωσε με μία σκανδαλώδη δίκη την οποία σχεδόν προκάλεσε ο ίδιος. Άφησε πίσω του αξεπέραστα λογοτεχνικά αριστουργήματα όπως το Πορτρέτο του Ντόριαν Γκρέυ και το De Profundis,  ποιητικές συλλογές, θεατρικά έργα και παραμύθια, και τάραξε τα νερά της εποχής του με τις ερωτικές του επιλογές, τις οποίες υπερασπίσθηκε με σθένος καταλήγοντας ακόμα και να φυλακιστεί γι’ αυτές. Ως ένας από τους κύριους εκπροσώπους του ρεύματος του αισθητισμού, ο Ιρλανδός συγγραφέας, όπως σημειώνει ο ίδιος, μετέτρεψε την τέχνη σε φιλοσοφία και τη φιλοσοφία σε τέχνη και άλλαξε τις έννοιες των πραγμάτων στο μυαλό των ανθρώπων, δημιουργώντας τον προσωπικό του μύθο και προκαλώντας τεράστιο ενδιαφέρον γύρω από το άτομό του.
Αυτόν τον Όσκαρ Ουάιλντ αποκαλύπτουν στο κοινό, μέσα από τα λόγια και τις σκέψεις του, τους ρόλους που έγραψε για το θέατρο και ένα ευρύ φάσμα μουσικών επιλογών  η ηθοποιός Μάγδα Μαυρογιάννη, οι τραγουδίστριες της παράστασης Ειρήνη Καράγιαννη, Μάιρα Μηλολιδάκη, Μίνα Πολυχρόνου, και ο πιανίστας Τίτος Γουβέλης σε ένα παιχνίδι αλλαγής ρόλων και μεταμορφώσεων. Από το σκοτάδι της φυλακής ο Όσκαρ Ουάιλντ γράφει την εκ βαθέων εξομολόγησή του και ανασύρει μνήμες από τη λαμπερή του ζωή στα κοσμικά σαλόνια του Λονδίνου με οικοδέσποινες τις αγαπημένες του ντίβες της όπερας, μεταφέροντας το κοινό στο χώρο της υπερβολής και της Μπαναλιτέ από τη Βικτωριανή εποχή ως σήμερα μέσα από τα τραγούδια των Τσαϊκόφσκι, Ρίμσκι-Κόρσακοφ, Ραβέλ, Σατί, και τις όπερες των  Όφενμπαχ, Ροσίνι, Βέρντι, κ.ά. 
Έτσι, η κλασική μουσική συνδέεται με ένα πρόσωπο όπως ο Όσκαρ Ουάιλντ ο οποίος ανήγαγε το ευφυολόγημα σε αισθητική άποψη, και η μουσική παράσταση ΟΣΚΑΡ ΟΥΑΪΛΝΤ: Ρήσεις και Αντιρρήσεις περνάει σε ένα άλλο επίπεδο γοητείας και χιούμορ...
Συντελεστές:
Σύλληψη- σκηνοθετική επιμέλεια - αφήγηση: Μάγδα Μαυρογιάννη  

Υψίφωνος:
Μίνα Πολυχρόνου

Μεσόφωνος:
Ειρήνη Καράγιαννη

Υψίφωνος:
Μάιρα Μηλολιδάκη

Πιάνο:
  
Τίτος Γουβέλης

Χορεύτρια: 
Αγγελική Τρομπούκη

Ένα πρόσωπο: Νίκος Χατζηβασιλειάδης
Κοστούμια: 
Παύλος Κυριακίδης
Video art: 
Μιχάλης Κλουκίνας, Αντώνης Κατρακάζης

Κυριακή 17 Μαρτίου 2013, στις 20:30

Μουσική Παράσταση

ΟΣΚΑΡ ΟΥΑΪΛΝΤ: Ρήσεις και Αντιρρήσεις

Αίθουσα: Θέατρο

Διάρκεια: 90΄

Τιμές εισιτηρίων:     10€, Κανονικό 



5€, Μαθητικό /Φοιτητικό / Κάτοχοι Κάρτας Ανεργίας (ΟΑΕΔ) & Πολυτέκνων (ΑΣΠΕ) & Ευρωπαϊκής Κάρτας Νέων/  Κάτοχοι Κάρτας  Πολιτισμού/ Κάτοχοι Κάρτας Club IFA (Γαλλικού Ινστιτούτου) / Κάτοχοι Κάρτας ΙΤΙ (ΕΚΔΙΘ)  /ΑμΕΑ /  Άνω των 65 

******

Θεατρικές Παραστάσεις
Δευτέρα 18 Μαρτίου έως Τρίτη 9 Απριλίου 2013, στις 21:30

Θα σε πάρει ο Δρόμος

9 μικρές  ιστορίες του Σάκη Σερέφα

σε σκηνοθεσία Ένκε Φεζολάρι
Η sold out παράσταση που εγκαινίασε το 3o Low Budget Festival
επιστρέφει στο Ίδρυμα Μ. Κακογιάννης για 8 μόνο παραστάσεις

κάθε Δευτέρα και Τρίτη, στις 21:30

Η μοναξιά είναι το βαθύτερο δεδομένο της ανθρώπινης κατάστασης. 

Ο άνθρωπος  είναι το μοναδικό ον που γνωρίζει πως είναι μόνος.

Οκτάβιο Πας

Ιστορίες ανθρώπων σε μια σύγχρονη μεγαλούπολη. Ιστορίες από γερά ζόρια που τους πέτυχαν στη μέση του δρόμου. Αλλά και η παρηγοριά τους από το δρόμο ήρθε πάλι. Το κοινό τους χαρακτηριστικό είναι ότι δεν το βάζουν κάτω. Πέφτουν και σηκώνονται. Δύσκολα, αλλά σηκώνονται. Γιατί είναι άνθρωποι που τους παίρνει ο δρόμος.

Η Ρούλα που έκανε το Παρθενώνας-Λευκός Πύργος ρυτίδα. Ο σουβλατζής που δε σερβίρει καγκουρό. Η γυναίκα που χώρισε με το ψυγείο της για την αγάπη μιας κουρούνας. Η πόρνη που δε βγάζει τα μάτια των αντρών έξω. Το αγόρι που φουμέρνει μόνο με «σωστές» γριές. Ο ρεσεψιονίστ που φτιάχνει αποσκευές για Ανδρομέδα. Η γυναίκα που σιχαίνεται τους φωνακλάδες κολιούς. Το κορίτσι που έβλεπε τα τρένα να περνούν κι ένα άλλο που απομακρύνθηκε από τη Σελήνη είκοσι εκατοστά. 

Άνθρωποι που τους πήρε ο δρόμος… όπως εκείνο το πιτσιρίκι τρέχοντας για παιχνίδι ένα ζεστό μεσημέρι σε κάποιο νησί. «Φέτες ζωής» χαρακτηρίζει ο σκηνοθέτης της παράστασης, Ένκε Φεζολάρι, τις 9 μικρές αυτές ιστορίες του Σάκη Σερέφα. Ιστορίες ανθρώπων «τρελαμένων απ’ τη μοναξιά», οι οποίοι, παρά τις τρικλοποδιές της παλιοζωής, επιμένουν, ξανασηκώνονται και συνεχίζουν. 

Συντελεστές:

Σκηνοθεσία: 


Ένκε Φεζολάρι 

Σκηνικά-Κοστούμια:

Άσση Δημητρολοπούλου

Βοηθός Σκηνοθέτη:

Μαριάνθη Γραμματικού

Ερμηνεύουν: Νεκταρία Γιαννουδάκη, Τζένη Θεωνά, Εύα Κοτανίδη, 


          Βασίλης Μαργέτης, Μαρία Σκαφτούρα (κάθε Τρίτη), 


                       Δώρα Στυλιανέση (κάθε Δευτέρα), Αντώνης Φραγκάκης

Δευτέρα 18 Μαρτίου έως Τρίτη 9 Απριλίου 2013 

Θα σε πάρει ο Δρόμος

9 μικρές  ιστορίες του Σάκη Σερέφα

σε σκηνοθεσία Ένκε Φεζολάρι
κάθε Δευτέρα και Τρίτη,  στις 21:30
Αίθουσα: Ειδικά διαμορφωμένος υπόγειος χώρος

Διάρκεια: 90' (χωρίς διάλειμμα)
Τιμή εισιτηρίων: 10€ ενιαίο

*********
 Παρασκευή 22 Μαρτίου έως Κυριακή 28 Απριλίου 2013

Χριστούγεννα, που να πάρει!

Η γιαγιά είναι κάτω από το τραπέζι

του Pierre Notte
σκηνοθεσία: Ηλίας Κουντής

Παρασκευή και Σάββατο στις 21:30

Κυριακή στις 20:30

Mία μικρή οικογενειακή ομάδα υπό διάλυση. Είναι πέντε, και έχουν βαρεθεί το οικογενειακό τελετουργικό το οποίο και ακολουθούν ευλαβικά από τα Χριστούγεννα και την Πρωτοχρονιά μέχρι τις μουσικές συγκεντρώσεις και το συζυγικό σεξ. Βρίσκονται στα πρόθυρα της μοιραίας πτώσης, της απογοήτευσης, της ζωώδους σύγκρουσης. Είναι Χριστούγεννα, αλλά αυτά τα Χριστούγεννα η γιαγιά εξαφανίζεται. Την ξαναβρίσκουνε: ήταν κάτω από το τραπέζι.

Το έργο του Γάλλου Pierre Notte:  Χριστούγεννα, που να πάρει! Η γιαγιά είναι κάτω από το τραπέζι, γράφτηκε το 2011 και παρουσιάζεται για πρώτη φορά στην Ελλάδα. Το Μάιο του 2012 ο Ηλίας Κουντής προετοίμασε και παρουσίασε αποσπάσματα του έργου στο Γαλλικό Ινστιτούτο στο πλαίσιο του φόρουμ  σύγχρονου θεάτρου, με την παρουσία του ίδιου του συγγραφέα, ο οποίος  και συνομίλησε με τον σκηνοθέτη και το κοινό.

Ο Pierre Notte είναι συγγραφέας, συνθέτης, σκηνοθέτης και ηθοποιός. Έργα του παρουσιάζονται σε πολλές χώρες, ειδικότερα στην Ιαπωνία και τις Ηνωμένες Πολιτείες. Έχει εκδώσει ποιητικές και φωτογραφικές συλλογές, καθώς και μυθιστορήματα όπως τα La Chanson de Madame Rosenfelt (1993) και La Nuit irrésolue (1998). Το 2006 διορίστηκε Γενικός γραμματέας της Comédie-Française από την οποία αποχώρησε το 2009 για να γίνει ειδικός συνεργάτης, συγγραφέας και σύμβουλος του Theatre du Rond-Point. Δημοσιογράφος στα έντυπα Le Nouvel Observateur, l’Evénement du Jeudi, Paris-Photο καθώς επίσης και στο περιοδικό Théâtres, συντονίζει παράλληλα σχολικά εργαστήρια γραφής για μαθητές. Ο Pierre Notte απέσπασε το Βραβείο Molière du Théâtre prive το 2006 και υπήρξε δύο φορές υποψήφιος για το Βραβείο Molière στην κατηγορία Γαλλόφωνοι Συγγραφείς.  

Τον Ιανουάριο 2013 ανέβηκαν δύο του έργα (''Sortir de sa mere''  και ''LaCair des tristes culs'') στο ιστορικό θέατρο Rond Point,  στο Παρίσι.
Το θέατρο του Pierre Notte  ξαφνιάζει. Για τον μπαρόκ ποιητή, όλα μιλάνε, όλα είναι μουσική: ένα ρέκβιεμ. Η γραφή του είναι παιχνιδιάρα και μαγευτική: ποίηση, τρέλα, λυρισμός συγκρούονται. Η αιχμηρή πένα του διερευνά τα τελευταία οικογενειακά  πάθη, τα απομεινάρια των κοινωνικών θεσμών.

Στο Χριστούγεννα, που να πάρει! Η γιαγιά είναι κάτω από το τραπέζι ο καταιγιστικός ρυθμός των διαλόγων εναλλάσσεται με τραγούδια που αντανακλούν τον ψυχισμό των ηρώων και λειτουργούν σα μια ανάσα κατά τη διάρκεια της  ελεύθερης πτώσης τους στην άβυσσο των διαπροσωπικών σχέσεων.

Η παράσταση πραγματοποιείται με την υποστήριξη του Γαλλικού Ινστιτούτου.

Η μετάφραση του έργου έγινε με επιχορήγηση του Fondation Beaumarchais-SACD.

Συντελεστές

Μετάφραση: Ιωάννα Μαμακούκα
Σκηνοθεσία: Ηλίας Κουντής
Μουσική: Κίμων Μαραγκουδάκης

Φωτισμοί:  Κατερίνα Μαραγκουδάκη

Ερμηνεύουν: 
Στέβη Φόρτωμα, Ανδρέας Κουτσουρέλης, Νίκος Παντελίδης, 



Γιώργος Ντούσης, Χριστίνα Ζήκου
Παραγωγή: Εταιρεία Θεάτρου ΛΕΞΕΙΣ

Παρασκευή 22 Μαρτίου έως Κυριακή 28 Απριλίου 2013

Χριστούγεννα, που να πάρει! Η γιαγιά είναι κάτω από το τραπέζι

του Pierre Notte
σκηνοθεσία: Ηλίας Κουντής
Παρασκευή και Σάββατο στις 21:30

Κυριακή στις 20:30

Αίθουσα: Black Box
Διάρκεια: 80’

Τιμές Εισιτηρίων:     12€, Κανονικό 
8€, Μαθητικό /Φοιτητικό / Κάτοχοι Κάρτας Ανεργίας (ΟΑΕΔ) 
& Πολυτέκνων (ΑΣΠΕ) & Ευρωπαϊκής Κάρτας Νέων/  Κάτοχοι 
Κάρτας  Πολιτισμού/ Κάτοχοι Κάρτας Club IFA (Γαλλικού 
Ινστιτούτου) / Κάτοχοι Κάρτας ΙΤΙ (ΕΚΔΙΘ)/ΑμΕΑ / Άνω των 65 

5€, Ατέλειες Μέλη ΣΕΗ & Σπουδαστές Δραματικών Σχολών
Ηλίας Κουντής  Βιογραφικά Στοιχεία
Γεννήθηκε στην Αθήνα το 1960. Σπούδασε Νομικά στο Πανεπιστήμιο Αθηνών. Απόφοιτος της Δραματικής Σχολής του Πειραϊκού Συνδέσμου. Παρακολούθησε μαθήματα θεάτρου στο Γαλλικό Ινστιτούτο Αθηνών, όπου και διηύθυνε το Θεατρικό Εργαστήρι (1987-1990). Υπότροφος της Γαλλικής Κυβέρνησης, εργάστηκε στο Θέατρο Bobigny στο Παρίσι και στο Φεστιβάλ της Αβινιόν.

Εργάστηκε ως υπεύθυνος θεατρικού παιχνιδιού στο Ελληνογαλλικό Λύκειο Αγίας Παρασκευής (1987-1990). Δίδαξε Θέατρο σε επιμορφωτικά σεμινάρια του Υπουργείου Παιδείας (1996-1997), καθώς και σε σεμινάρια επιμόρφωσης καθηγητών Μέσης Εκπαίδευσης με θέμα “Δραματοποίηση Ελληνικής Λογοτεχνίας” (1998-1999). Διδάσκει στην Ανώτερη Δραματική Σχολή «ΙΑΣΜΟΣ» και στο Σύγχρονο Θέατρο Βασίλης Διαμαντόπουλος, καθώς και στην Ανώτερη Δραματική Σχολή ΠΡΩΤΗ ΠΡΑΞΗ. Διευθύνει το τμήμα μουσικού θεάτρου στο ΩΔΕΙΟ Ν.ΜΑΝΤΖΑΡΟΣ.

Ως ηθοποιός έπαιξε στις ακόλουθες θεατρικές παραστάσεις:

“Σκλαβί” της Ξ. Καλογεροπούλου (Δ.Η.Π.Ε.Θ.Ε. Καλαμάτας),

“Καραγκιόζης Μιούζικαλ” (Κρατική Ορχήστρα Ελληνικής Μουσικής),

“Σωκράτης και οι σκιές του” (Διεθνής Συνάντηση Αρχαίου Δράματος Δελφών),

“Καμίνο Ρεάλ” του Τ. Ουίλιαμς (Εθνικό Θέατρο),

“Φτωχοί και Άγιοι” του Α. Παπαδιαμάντη (Δ.Η.Π.Ε.Θ.Ε. Καβάλας),

“Απόπειρες ζωής” του Μ. Κριμπ (Εθνικό Θέατρο),

“Θραύσματα” του Δ. Δημητριάδη (Λήδρα),

“Οιδίπους επί Κολωνώ” του Σοφοκλή (Φεστιβάλ Avignon).

“Οιδίπους Τύραννος” του Σοφοκλή (Θέατρο Αθήναιον),

“Μέχρι το φάρο” της Β. Γουλφ (Χοροθέατρο Σ. Σπυράτου),

“Αγαμέμνων” του Αισχύλου (Χορικά Ζ. Νικολούδη),

“Ιχνευτές” του Σοφοκλή,

“Hamlet-machine” του Χ. Μύλερ (Studio Ιλίσια)

“Θησέας ή κούρος” του Ν. Καζαντζάκη (Προσκήνιο Α. Σολωμού),

“Παρέλαση” της Λ. Αναγνωστάκη (Επιφάνεια),

“Νύχτα των δολοφόνων” του Τριανά (Γαλλικό Ινστιτούτο Αθηνών),

“Fando et Lys” του Αραμπάλ,

Ως βοηθός σκηνοθέτη εργάστηκε στις ακόλουθες θεατρικές παραστάσεις:

“Η Κρήτη και η μουσική της” (Μέγαρο Μουσικής Αθηνών),

“Απόπειρες ζωής” του Μ. Κριμπ,

“Κονσέρτο Τζίλι” του Τ. Μέρφυ,

“Quand elle dansait”, του M. Sherman

“Οιδίπους επί Κολωνώ” του Σοφοκλή,

“Κλίμαξ” του Ζ. Ζενέ,

Ως ηθοποιός έπαιξε στις ακόλουθες κινηματογραφικές ταινίες:

“Σταγόνα στον ωκεανό” της Ε. Αλεξανδράκη

“Η φανέλα με το εννιά” του Π. Βούλγαρη,

“Βίος και Πολιτεία” του Ν. Περάκη,

Σκηνοθέτησε  τις ακόλουθες θεατρικές παραστάσεις: 

‘’Διδώ και Αινείας’’ όπερα του Χ. Πέρσελ Δημοτικό Θέατρο Κορίνθου, ‘’Μελέτη για το έργο των B.Brecht-K.Weill’’ Ωδείο Ν. Μάντζαρος  Μεγάλη Μουσική Βιβλιοθήκη Λ. Βουδούρη Μέγαρο Μουσικής Αθηνών  ‘’Νυχτερίδα’’ οπερέτα του Γ. Στράους Ωδείο Ν. Μάντζαρος                                           

“2 Δωμάτια” από το έργο Δωμάτια του Ph. Minyana (Fringe Festival, Τεχνόπολις- 2009)

“Έμοιαζε οι Δρόμοι σα να τρέχαν” της Ε. Ντίκινσον (Θέατρο της Άνοιξης, Ροές)

“Τότες πού” του Σ. Μπέκετ (Θέατρο Σφενδόνη- Φεστιβάλ Μπέκετ),

“Πρόσκληση σε ταξίδι” του Ch. Beaudelaire- μουσικό Θέαμα με αφηγητή, πιανίστα, μέτζο σοπράνο (Θέατρο Χυτήριο), 

“Η Ιστορία του Στρατιώτη” του Ι. Στραβίνσκι (Γαλλικό Ινστιτούτο Αθηνών),

“Χώμα στη μπανιέρα” του Φ. Καστρή (Θέατρο Οδού Παραμυθίας)- υποψηφιότητα του καλύτερου νεοελληνικού έργου για το βραβείο “Κάρολος Κουν”,

“Οι Πολεμιστές” του P. Minyana (Πειραματική Σκηνή του Εθνικού Θεάτρου-2000), “Θραύσματα” των Δ. Δημητριάδη J.C. Bailly (Θέατρο Λήδρα),

“Από γραφή” του Ph. Minyana (Γαλλικό Ινστιτούτο Αθηνών),

“Αντιγόνη ή η επιλογή” της Μ. Γιουρσενάρ ιΣΤ’  Διεθνής Συνάντηση Αρχαίου Δράματος Δελφών- 1990),

“de si tenders liens” της I. Bellon (Γαλλικό Ινστιτούτο Αθηνών-1989)
******

παράταση παραστάσεων:

Μάρτιος 2013


Κάθε Δευτέρα και Τρίτη στις 21:00
(εκτός από τις Τρίτες 5/3 και Τρίτη 12/3)

και Πέμπτη 28 Φεβρουαρίου 2013

Ο Δήμιος του Έρωτα

του Ίρβιν Γιάλομ

Σκηνοθεσία  Κώστας Γάκης

με τους 

Ξένια Καλογεροπούλου, Μηνά Χατζησάββα
http://www.facebook.com/pages/Ο-δήμιος-του-έρωτα/296306287155096
Μπορείτε να βλέπετε τα εβδομαδιαία μας teasers στο youtube
1η εβδομάδα: http://www.youtube.com/watch?v=ZiAWmZmS2Mg&feature=plcp
2η εβδομάδα: http://www.youtube.com/watch?v=DqD2znBsDXM&feature=plcp
3η εβδομάδα:http://www.youtube.com/watch?v=8TNyqy1VD_Q&feature=youtu.be
4η εβδομάδα: http://www.youtube.com/watch?v=pYfsFbHll40&feature=youtu.be
5η εβδομάδα: http://www.youtube.com/watch?v=QLdNHkaOZqU
Εξαιτίας της τεράστιας ανταπόκρισης και της αγάπης του του κοινού, για την πρώτη «συνάντηση» της Ξένιας Καλογεροπούλου και του Μηνά Χατζησάββα στη θεατρική σκηνή, παρατείνεται έως τέλος Μαρτίου η παράσταση Ο Δήμιος του Έρωτα του Ίρβιν Γιάλομ στο Θέατρο του Ιδρύματος Μιχάλης Κακογιάννης σε σκηνοθεσία του Κώστα Γάκη.

Έξτρα παραστάσεις:  Κάθε Δευτέρα (συμπεριλαμβάνονται και η Καθαρή Δευτέρα και η 25η Μαρτίου) και Τρίτη στις 21: 00 για όλο τον Μάρτιο εκτός από Τρίτη 5/3 και Τρίτη 12/3. Επιπλέον παράσταση:  Πέμπτη 28 Φεβρουαρίου στις 21.00

Η εβδομηντάχρονη Θέλμα (Ξένια Καλογεροπούλου), χορεύτρια στο παρελθόν, διακατέχεται από μια έντονη ερωτική εμμονή για τον προηγούμενο και κατά πολύ νεότερο ψυχοθεραπευτή της, τον Μάθιου, με τον οποίο πριν 8 χρόνια είχε συνάψει μια σύντομη ερωτική σχέση. Οι είκοσι εφτά μέρες που διήρκεσε η σχέση αυτή έχουν καρφωθεί στο μυαλό της και την καθιστούν ανήμπορη να συνεχίσει τη ζωή της. Ο καινούριος της ψυχοθεραπευτής, ο Ίρβιν (Μηνάς Χατζησάββας) θα προσπαθήσει κατά τη διάρκεια των συνεδριών τους να ξεριζώσει με κάθε θεραπευτικό μέσο που διαθέτει αυτή την εμμονή.

 Η παράσταση είναι ένας συνδυασμός θεάτρου και χοροθεάτρου, καθώς μια μπαλαρίνα (Έλενα Γεροδήμου) αναπαριστά χορογραφικά την ψυχή της Θέλμα, ο ηθοποιός που υποδύεται τον Μάθιου (Χρήστος Παπαδόπουλος) είναι ταυτόχρονα και χορευτής και αλληλεπιδρά με την μπαλαρίνα, ενώ και οι 2 πρωταγωνιστές της ιστορίας μπαίνουν κι αυτοί σε μια κινησιολογική περιπέτεια μαζί τους. Το γήρας, ο έρωτας, η δύσκολη επικοινωνία προσεγγίζονται με λεπτό χιούμορ και ταχείς ρυθμούς, οι οποίοι εξυπηρετούν το στόχο της παράστασης να σπάσει τη σοβαροφάνεια που καραδοκεί όποτε θέτουμε μεγάλα ερωτήματα για τη ζωή.  

Μετάφραση: Ευαγγελία Ανδριτσάνου

Θεατρική διασκευή – μουσική – σκηνοθεσία: Κώστας Γάκης
Σκηνικά-κοστούμια: Παναγιώτα Κοκορού
Χορογραφίες: Έλενα Γεροδήμου, Χρήστος Παπαδόπουλος
Φωτισμοί: Σάκης Μπιρμπίλης
Βίντεο: Creatives Pro
Βοηθός σκηνοθέτη: Ιφιγένεια Ντούμη
Παραγωγή:
Γιώργος Καρναβάς, Δημήτρης Παπαϊωάννου, 



Αργύρης Παπαδημητρόπουλος, Διονύσης Μπουγάς

Γραφείο Τύπου: Βάσω Βασιλάτου 69 4444 7170 vasso@artblock.gr
Παίζουν: Ξένια Καλογεροπούλου, Μηνάς Χατζησάββας, Έλενα Γεροδήμου, 

     Χρήστος Παπαδόπουλος

Το βιβλίο κυκλοφορεί από τις Εκδόσεις Άγρα 

Ο Δήμιος του Έρωτα του Ίρβιν Γιάλομ
Σκηνοθεσία  Κώστας Γάκης
Έξτρα παραστάσεις:  Κάθε Δευτέρα (συμπεριλαμβάνονται και η Καθαρή Δευτέρα και η 25η Μαρτίου) και Τρίτη στις 21.00 για όλο τον Μάρτιο εκτός από Τρίτη 5/3 και Τρίτη 12/3
Επιπλέον παράσταση:  Πέμπτη 28 Φεβρουαρίου στις 21.00

Αίθουσα:  Θέατρο

Διάρκεια παράστασης: 75'
Τιμή εισιτηρίων: 
15€, κανονικό



12€,  Μαθητικό /Φοιτητικό / Κάτοχοι Κάρτας Ανεργίας (ΟΑΕΔ) & Πολυτέκνων (ΑΣΠΕ) & Ευρωπαϊκής Κάρτας Νέων/  Κάτοχοι Κάρτας  Πολιτισμού/ Κάτοχοι Κάρτας Club IFA (Γαλλικού Ινστιτούτου) / Κάτοχοι Κάρτας ΙΤΙ (ΕΚΔΙΘ)  /ΑμΕΑ /  Άνω των 65
Λίγα λόγια για το έργο και τη θεατρική διασκευή

Η εβδομηντάχρονη Θέλμα δεν μπορεί να ξεπεράσει τον έρωτά της για τον προηγούμενο και κατά πολύ νεότερο ψυχοθεραπευτή της, τον Μάθιου, με τον οποίο πριν 8 χρόνια είχε μια ερωτική σχέση μερικών ημερών. Ο καινούριος της ψυχοθεραπευτής, ο Ίρβιν, θα κάνει τα πάντα για να τη βοηθήσει. Η Θέλμα, όμως, κλείνεται όλο και περισσότερο στον εαυτό της και γαντζώνεται με όλο και με μεγαλύτερη λύσσα στο παρελθόν. Καθώς οι εβδομάδες κυλούν και όλα τα θεραπευτικά εργαλεία του Γιάλομ αποδεικνύονται εντελώς ανίσχυρα, η μόνη λύση που απομένει –λύση απελπισίας– είναι να παραστεί τελικά ο Μάθιου σε μια τριπλή συνεδρία αμοιβαίων εξομολογήσεων, η οποία ουσιαστικά θα δώσει τη λύση στην ιστορία με οδυνηρό τρόπο, αλλά εν τέλει εξαιρετικά λυτρωτικό για τη Θέλμα.

H διασκευή και επακολούθως η παράσταση αποτελεί ένα συνδυασμένο θέαμα που ισορροπεί ανάμεσα στο θέατρο και το χοροθέατρο. Βλέπουμε το γηρασμένο σώμα της Θέλμα να τυραννιέται στις συνεδρίες και ταυτόχρονα -ή και διαδοχικά- βλέπουμε τη χορογραφική προβολή της νεανικής ψυχής της Θέλμα σαν μια μπαλαρίνα διαρκώς παρούσα, που χορεύει στον εύθραυστο παράδεισο των είκοσι οχτώ ημερών με τον Μάθιου. Η μνήμη συχνά μας «επιτίθεται» με θραύσματα εικόνων του παρελθόντος. Έτσι ακριβώς παρεμβαίνει το χορογραφικό στοιχείο: καθώς η Θέλμα θα ανατρέχει κατά τη διάρκεια της θεραπείας στον μικρό παράδεισο των είκοσι οχτώ αυτών ημερών θα επιστρέφουν μικρές βασανιστικές λεπτομέρειες οι οποίες θα εκφράζονται σκηνικά από του δύο χορευτές άλλοτε λυρικά-ονειρικά και άλλοτε βασανιστικά. Σε ένα βαθύτερο – συμβολικό ίσως – επίπεδο αυτή η αντίθεση μεταξύ κίνησης ακινησίας εκφράζει τη σχέση των ονείρων και του σφρίγους της νιότης, με τον δίκαιο καταποντισμό της ηλικίας. 

Ο σύγχρονος χορός μπορεί μέσω της έλλειψης αναπαραστατικότητας που τον διέπει να «μιλήσει» κατευθείαν στη ψυχή μας χωρίς να παρεμβαίνουν όλα εκείνα τα φράγματα της συνείδησης που μας μπλοκάρουν από το να δούμε την ουσία, μπορεί να φωτίσει ενδεχομένως τις πιο ασυνείδητες πτυχές μιας ιστορίας.

Σημείωμα σκηνοθέτη

«Ο δήμιος του έρωτα» με συγκινεί πάρα πολύ ως ιστορία. Μια 70χρονη γυναίκα η Θέλμα τα 8 τελευταία χρόνια της ζωής της διακατέχεται από μια ερωτική εμμονή για τον Μάθιου, τον προηγούμενο θεραπευτή της. Μαζί με τον Ίρβιν τον τωρινό ψυχοθεραπευτή της προσπαθούν με κάθε τρόπο να ξεριζώσουν την εμμονή κι έτσι γεννιέται ανάμεσά τους μια πολύ τρυφερή και ανθρώπινη σχέση. Η Θέλμα στα νιάτα της ήταν μπαλαρίνα και μέσα στο έργο αναφέρεται ότι 2 φορές αισθάνθηκε ευτυχισμένη: όταν χόρευε και τις 27 μέρες που έζησε τον έρωτα με τον Μάθιου. 

Αυτό που με μαγεύει γενικά στα βιβλία του Γιάλομ είναι ότι δεν νιώθεις την ψυχρότητα και την απόσταση εκ μέρους του θεραπευτή αλλά ένα βαθύ ανθρώπινο ενδιαφέρον, ένα πάθος για επικοινωνία και ουσιαστική προσφορά. Το συγκεκριμένο κείμενο του Γιάλομ έχει πολλά να μας πει για τις εμμονές του έρωτα, για το γήρας, για την έλλειψη επικοινωνίας στις σχέσεις μας και για τις επιφανειακές μας  βεβαιότητες που είναι καλό που και που να τις ταρακουνάμε. Επίσης επειδή η εμπειρία μου στη σκηνοθεσία έχει κυρίως να κάνει με κωμωδίες είναι η πρώτη φορά που θέλω να αγγίξω μια πιο υπαρξιακή πλευρά του θεάτρου. Στόχος μου είναι να σπάσω την προκατάληψη ότι ένα υπαρξιακό θέαμα είναι βαρύ κι ασήκωτο φορτωμένο με παύσεις και σοβαροφάνεια. Αντίθετα «Ο δήμιος του έρωτα» ευελπιστώ να είναι μια καλοκουρδισμένη παράσταση με κοφτό και απροσδόκητο μοντάζ, να χρησιμοποιήσω δηλαδή τους ρυθμούς που έμαθα από τις κωμωδίες σε ένα θέαμα πιο υπαρξιακό. 

Κώστας Γάκης

Λίγα λόγια για τον συγγραφέα

Ίρβιν Γιάλομ

Ο IRVIN D. YALOM (1931-) είναι ομότιμος καθηγητής ψυχιατρικής στην Ιατρική Σχολή του Πανεπιστημίου Στάνφορντ των ΗΠΑ. Μαθητής και συνεργάτης του Rollo May, θεωρείται ένας από τους σημαντικότερους, εν ζωή, εκπροσώπους της υπαρξιακής σχολής στην ψυχιατρική και είναι συγγραφέας του εγκυρότερου και πληρέστερου εγχειριδίου υπαρξιακής ψυχοθεραπείας (Existential Psychotherapy). Στον επιστημονικό χώρο είναι ιδιαίτερα γνωστό το κλινικό και ερευνητικό έργο του στην ομαδική ψυχοθεραπεία. Το πρώτο του βιβλίο, που το 2006 κυκλοφόρησε η νέα αναθεωρημένη και επαυξημένη του έκδοση, Θεωρία και πράξη της ομαδικής ψυχοθεραπείας (Άγρα, 2006), έχει μεταφραστεί σε δεκατέσσερις γλώσσες και αποτελεί βασικό διδακτικό εγχειρίδιο σε πολλές σχολές ψυχιατρικής και ψυχοθεραπείας. Ο Γιάλομ έχει γράψει πολλά ακόμη επιστημονικά βιβλία και άρθρα. Το λογοτεχνικό του έργο αρχίζει όψιμα και περιλαμβάνει δύο συλλογές διηγημάτων (Ο δήμιος του έρωτα και Η μάνα και το νόημα της ζωής) και τρία μυθιστορήματα (Όταν έκλαψε ο Νίτσε, Στο ντιβάνι και Η θεραπεία του Σοπενάουερ), που έχουν γίνει μπεστ-σέλλερ σε πολλές χώρες. Όλα του τα λογοτεχνικά βιβλία αποτελούν ιστορίες ψυχοθεραπείας και ο ίδιος τα θεωρεί προέκταση του διδακτικού του έργου, το οποίο, όπως λέει, βρίθει ούτως ή άλλως ιστοριών και διηγήσεων. Στις Εκδόσεις Άγρα κυκλοφορούν τα βιβλία του Όταν έκλαψε ο Νίτσε, Στο ντιβάνι, Ο δήμιος του έρωτα, Η μάνα και το νόημα της ζωής, Θρησκεία και ψυχιατρική, Το δώρο της ψυχοθεραπείας, Η θεραπεία του Σοπενάουερ, Θεωρία και πράξη της ομαδικής ψυχοθεραπείας, Στον κήπο του Επίκουρου - Αφήνοντας πίσω τον τρόμο του θανάτου, Θα φωνάξω την αστυνομία (που το συνέγραψε με τον Robert Berger), Κάθε μέρα λίγο πιο κοντά – Μία ψυχοθεραπεία ειπωμένη δύο φορές. Στα τέλη Νοεμβρίου 2011 εκδόθηκε από την Άγρα το τελευταίο του μυθιστόρημα Το πρόβλημα Σπινόζα, μια παγκόσμια πρώτη.
Λίγα λόγια για τον σκηνοθέτη

Κώστας Γάκης

Ο Κώστας Γάκης γεννήθηκε το 1977 στην Αθήνα. Είναι απόφοιτος της δραματικής σχολής του Εθνικού Θεάτρου και του τμήματος Ιστορίας και Αρχαιολογίας Αθήνας. Επίσης είναι πτυχιούχος στο όργανο της κλασικής κιθάρας. Παράλληλα παίζει πιάνο, λαούτο, τζουρά, κλαρινέτο και χρησιμοποιεί υπολογιστές για να δημιουργήσει νέους μουσικούς ήχους. Αφιερώνεται εδώ και μια δεκαετία στην τέχνη του θεάτρου, πολύπλευρα: ως ηθοποιός, ως συνθέτης, ως σκηνοθέτης, ως θεατρικός συγγραφέας, ως καθηγητής υποκριτικής και αυτοσχεδιασμού σε δραματικές σχολές. Ως ηθοποιός έχει συνεργαστεί με αρκετά θέατρα(Εθνικό, Αμόρε, Πορεία, 104 κέντρο λόγου και τέχνης,  Εμπρός, ΔΗΠΕΘΕ Ρούμελης, Μέγαρο Μουσικής, Θέατρο του Νέου Κόσμου). Το 2006 τιμήθηκε με το βραβείο «Δημήτρης Χορν» για την παράσταση «Κατσαρίδα». Για την ίδια παράσταση βραβεύτηκε με το 2ο βραβείο του περιοδικού Αθηνόραμα. Η μουσική παίζει πάντα πολύ σημαντικό ρόλο στις παραστάσεις του και βρίσκεται σε άμεση διαλεκτική με το λόγο και την κίνηση των ηθοποιών. Οι σκηνοθεσίες του «Κατσαρίδα», «Χωρίς Μουσική» «Ο διχοτομημένος υποκόμης», και «Δεν μιλάμε για αυτά» γνώρισαν την ευρεία αποδοχή του κοινού, ταξίδεψαν σε όλη την Ελλάδα και απέσπασαν θετικές κριτικές. Γενικά ως σκηνοθέτης πιστεύει σε ένα θέατρο σωματικό που συνδυάζει ετερόκλητα στοιχεία και κώδικες και καταφέρνει με ελάχιστα σκηνικά και κοστούμια να παράγει ένα θέαμα υψηλής ενεργειακής στάθμης και αισθητικής. Πολύ σημαντικές στιγμές στη καλλιτεχνική  του διαδρομή είναι οι παραστάσεις που δημιούργησε με παιδιά με ειδικές ανάγκες στο 1ο ειδικό Λύκειο Αθηνών καθώς, η ίδρυση της ομάδας ελεύθερων θεατρικών πειραματισμών «sui generis» που λειτουργεί ως collectiva, το road trip στην Πορτογαλία όπου έπαιζε συνεχώς μουσική στο δρόμο και το live που έκανε στο θέατρο «Πορεία» με τίτλο «Τραγούδια για το πολύ και το ελάχιστο» ξεδιπλώνοντας με θεατρικό τρόπο τραγούδια και μελοποιήσεις του στο μαγικό εξώστη του θεάτρου.

*******

συνεχίζονται οι παραστάσεις

Τετάρτη 20 Φεβρουαρίου έως και την Κυριακή 3 Μαρτίου 2013, στις 21:30
 «Ένας Κάποιος Παράδεισος 2»
(Μια παράσταση σε εξέλιξη)

Ένα σκληρό, σύγχρονο έργο, βασισμένο στη ζωή και το έργο του Ζαν Ζενέ
Κείμενο - Σκηνοθεσία: Βάνα Πεφάνη 
(Κάθε Τετάρτη έως Κυριακή)

Υπάρχει δικαιοσύνη σ’ αυτόν τον κόσμο;

Υπάρχει επιβράβευση και τιμωρία;

Οι κακοί βρίσκονται στη φυλακή και οι καλοί δικαιώνονται;

Από τη Τετάρτη 20 Φεβρουαρίου έως την Κυριακή 3 Μαρτίου 2013  επαναλαμβάνεται στον ειδικά διαμορφωμένο υπόγειο χώρο  του ΙΜΚ η παράσταση «ΕΝΑΣ ΚΑΠΟΙΟΣ ΠΑΡΑΔΕΙΣΟΣ 2» σε κείμενο και σκηνοθεσία Βάνας Πεφάνη. Ένα σκληρό, σύγχρονο έργο, βασισμένο στη ζωή και το έργο του Ζαν Ζενέ.
Το έργο εκτυλίσσεται στη φυλακή όπου ο έγκλειστος για πολλοστή φορά, Ζενέ, προσπαθεί να τελειώσει ένα βιβλίο. Οι ήρωες ξεπηδούν απ’ την φαντασία του, παίρνουν σάρκα και οστά, ζουν τη δική τους ζωή στο περιθώριο, μισούν και λατρεύουν το δημιουργό τους. Η πραγματικότητα και η φαντασία του συγγραφέα μπλέκονται τόσο, που αδυνατείς να καταλάβεις ποια είναι ποια. Ο κόσμος του Ζενέ - πιο επίκαιρος από ποτέ σήμερα- γίνεται ο καθρέφτης του κόσμου μας.
Ο ΖΑΝ ΖΕΝΕ μας ξεναγεί στο περιθώριο της ανθρώπινης κοινωνίας, σ’ αυτά που μας πληγώνουν, μας τρομάζουν, μας έλκουν και μας απωθούν ταυτόχρονα, μόνη βοήθεια στο ταξίδι μας οι ανθρώπινες άξιες που θα αναδυθούν, μόνο καταφύγιο ο εαυτός μας, μόνη ελπίδα η κατανόηση ότι τελικά ο καθένας έχει τον παράδεισο που του αξίζει.

Συντελεστές:

Κείμενο - Σκηνοθεσία: Βάνα Πεφάνη

Σκηνικά: Γιώργος Λυντζέρης

Κοστούμια: Ιωάννα Ζαφειροπούλου

Σχεδιασμός Φωτισμού: Κατερίνα Μαραγκουδάκη

Βίντεο: Νίκος Γιαβρόπουλος

Μουσική Τραγουδιών: Παναγιώτης Καλατζόπουλος

Στίχοι Τραγουδιών: Άρης Δαβαράκης

Μουσική και Ήχοι παράστασης: DNA LAB. Αλέξανδρος Χρηστάρας - Μιχάλης Νιβολιανίτης

Επιμέλεια Κίνησης: Σοφία Μιχαήλ

Φωτογραφίες: Γιάννης Βασταρδής- Νίκος Σταυρόπουλος

Διεύθυνση Παραγωγής: Λουκία Σιμονοβίκη

Υπεύθυνος Δημοσίων Σχέσεων: Αντώνης Κοκολάκης
Παίζουν: 

Παναγιώτης Πετράκης, Κυριάκος Κοσμίδης, Ιερώνυμος Καλετσάνος, Νίκος Ιωαννίδης, Γιώργος Στριφτάρης, Βασίλης Αφεντούλης, Βάνα Πεφάνη, Νικολίνα Μουαΐμη, Δημήτρης Κάτσης, Σταυρούλα Οικονόμου, Μαργαρίτα Παπαντώνη

Η παράσταση είναι ακατάλληλη κάτω των 18 ετών.
Τετάρτη 20 Φεβρουαρίου έως και την Κυριακή 3 Μαρτίου 2013, στις 21:30
 «ΕΝΑΣ ΚΑΠΟΙΟΣ ΠΑΡΑΔΕΙΣΟΣ 2» (Μια παράσταση σε εξέλιξη)
Ένα σκληρό, σύγχρονο έργο, βασισμένο στη ζωή και το έργο του Ζαν Ζενέ

Κείμενο - Σκηνοθεσία: Βάνα Πεφάνη 

Κάθε Τετάρτη έως Κυριακή

Αίθουσα: Ειδικά διαμορφωμένος υπόγειος χώρος

Διάρκεια: 85΄

Τιμές εισιτηρίων:         12€, Κανονικό 
  9€, Σπουδαστές Ωδείων / Μαθητικό /Φοιτητικό / Κάτοχοι Κάρτας Ανεργίας (ΟΑΕΔ) & Πολυτέκνων (ΑΣΠΕ) & Ευρωπαϊκής Κάρτας Νέων/  Κάτοχοι Κάρτας  Πολιτισμού/ Κάτοχοι Κάρτας Club IFA (Γαλλικού Ινστιτούτου) / Κάτοχοι Κάρτας ΙΤΙ (ΕΚΔΙΘ)/ΑμΕΑ / Άνω των 65 
********

έως Τρίτη 12 Μαρτίου 2013

Κάθε Δευτέρα και Τρίτη, στις 20:30

Θεοδόση Πελεγρίνη

ΙΟΥΛΙΑΝΟΣ

ερμηνεύουν

Κώστας Καζάκος vs Θεοδόση Πελεγρίνη

σκηνοθετούν

Γιώργος Μανιώτης vs Πέμη Ζούνη

Η παράσταση του έργου "Ιουλιανός" στηρίζεται σε ένα μονόλογο που έγραψε ο Θεοδόσης Πελεγρίνης και θα παρουσιάζεται από τη Δευτέρα 7 Ιανουαρίου έως την Τρίτη 12 Μαρτίου 2013, κάθε Δευτέρα και Τρίτη στις 20:30, στον ειδικά διαμορφωμένο υπόγειο χώρο του ΙΜΚ.

Η ιστορία: ένας παλαίμαχος ηθοποιός κάνει πρόβα στο διαμέρισμά του. Υποδύεται το δάσκαλο του νεαρού αυτοκράτορα Ιουλιανού, έναν  ευνούχο, παλαίμαχο μέλος της βασιλικής αυλής. Ο Ιουλιανός, θανάσιμα λαβωμένος από δόρυ στη μάχη εναντίον των Περσών, βρίσκεται ξαπλωμένος στην σκηνή του, κι ο δάσκαλός του, την ύστατη αυτή ώρα της ζωής του αυτοκράτορα, θέλει να του εκφράσει ένα παράπονό του. Απευθυνόμενος, λοιπόν, στον Ιουλιανό, ο γηραιός ευνούχος  αφηγείται σημαντικές στιγμές από τη ζωή του αυτοκράτορα που τον έδεσαν μαζί του. Στην διάρκεια της αφήγησής του αυτής ο γηραιός ευνούχος, βγαίνοντας από τον ρόλο του, ανασύρει από το παρελθόν του, σε πραγματικό πλέον χρόνο, πώς έγινε ηθοποιός και άλλα γεγονότα που σημάδεψαν την ζωή του. Ο μονόλογος τελειώνει με μια πλήρη ανατροπή όσων εκτυλίχθηκαν στην πρόβα.  Δηλαδή: θέατρο μέσα στο θέατρο ενός άλλου θεάτρου!

Ο μονόλογος «Ιουλιανός», πέρα από το ενδιαφέρον που μπορεί να παρουσιάζει η ίδια η πλοκή του,  βασίζεται σε ένα πρωτοποριακό εγχείρημα. Δυο πρόσωπα, ο Κώστας Καζάκος, σε σκηνοθεσία Γιώργου Μανιώτη, και ο Θεοδόσης Πελεγρίνης, σε σκηνοθεσία Πέμης Ζούνη, θα ερμηνεύσουν τον ίδιο ρόλο, το ρόλο του ευνούχου, την ίδια μέρα, πρώτα ο ένας και στην συνέχεια ο άλλος, χωρίς ο ένας να έχει υπόψη την ερμηνεία του άλλου. 

Η μουσική στην ερμηνεία του Ιουλιανού των Πελεγρίνη και Ζούνη, είναι του Νότη Μαυρουδή.     

έως Τρίτη 12 Μαρτίου 2013, στις 20:30 Κάθε Δευτέρα και Τρίτη

ΙΟΥΛΙΑΝΟΣ Θεοδόση Πελεγρίνη

συμμετέχουν

ΚΑΖΑΚΟΣ Vs ΠΕΛΕΓΡΙΝΗΣ 

σε σκηνοθεσία Γ. Μανιώτη,  σε σκηνοθεσία Π. Ζούνη

Αίθουσα: Ειδικά διαμορφωμένος υπόγειος χώρος

Διάρκεια: 120΄

Τιμή εισιτηρίων: 10€ ενιαίο

******

Κυριακή 17 Φεβρουαρίου έως και την Κυριακή 17 Μαρτίου 2013, 

από Πέμπτη έως και Κυριακή στις 21:00 
erofili synopsis                               
Μια παράσταση βασισμένη στο αριστούργημα  του Γ. Χορτάτση

ΠΑΡΑΓΩΓΗ

Εταιρεία Θεάτρου Χώρος σε συνεργασία με το Φεστιβάλ Αθηνών & Επιδαύρου
http://www.youtube.com/watch?v=8kMa66f8Qqo
Μια μοναδική παράσταση!

Τρεις γυναίκες επί  σκηνής - Τρεις μάσκες - Τρεις συγκλονιστικές ερμηνείες

Άνθρωποι που απαγορεύεται να ερωτευτούν, πάθος, ύβρις και η εξουσία που διαχρονικά καταχράται τη δύναμή της και μένει ατιμώρητη.

Η παράσταση πραγματοποίησε την πρεμιέρα της στις 22 Ιουνίου στο πλαίσιο του Φεστιβάλ Αθηνών & Επιδαύρου 2012 και απέσπασε εξαιρετικές κριτικές. Πραγματοποίησε με επιτυχία την περιοδεία της και παρουσιάζεται από τις 17 Φεβρουαρίου 2013 στο Ίδρυμα Μ. Κακογιάννης.

Με την παράσταση erofili synopsis ο θίασος ολοκληρώνει την ερευνητική του δουλειά στην Κρητική Αναγέννηση (2007 – 2012). Μια θεατρική πρόταση, αποτέλεσμα της πορείας του θιάσου που ξεκίνησε με τον Απόκοπο του Μπεργαδή από 2007 μέχρι το 2011 (Διεθνές Κρητολογικό Συνέδριο - Ρέθυμνο) και συνεχίστηκε με δύο ασκησιολογικού χαρακτήρα σχεδιάσματα της Ερωφίλης (2008, 2010).

Η ταυτότητα της παράστασης

Σκηνοθεσία – Σκηνικό:   Σίμος Κακάλας
Εξεργασία Κειμένου – Διασκευή:   Έλενα Μαυρίδου
Μουσική:   Νίκος Βελιώτης
Μάσκες:   Μάρθα Φωκά

Σχεδιασμός Φωτισμού:  Περικλής Μαθιέλλης
Σχεδιασμός Ήχου:   Γιώργος Μαυρίδης
Βοηθός Σκηνοθέτη:   Δημήτρης Καλακίδης
Voice training:   Αθηνά Τρέβλια
Σύμβουλος – Φιλόλογος:   Ναταλία Δεληγιαννάκη
Διεύθυνση Παραγωγής:   Στάλα Τενεκετζή

Παίζουν οι ηθοποιοί   Δήμητρα Κούζα, Δήμητρα Λαρεντζάκη, Έλενα Μαυρίδου

Ιστορικό Ερωφίλης

Η πρώτη επαφή του θιάσου με το έργο της Ερωφίλης ξεκίνησε το 2008.  Δημιουργήθηκε ένα σχεδίασμα παράστασης επικεντρωμένο στη ρυθμική κατανόηση θα λέγαμε του δεκαπεντασύλλαβου με όχημα συγκεκριμένους χορούς και μουσική της Κρήτης. Η εκδοχή εκείνη, Ερωφίλη – άσκηση 1, πραγματοποίησε την πρεμιέρα της στα Ζωνιανά και παρουσιάστηκε σε χωριά του Ρεθύμνου. Η δεύτερη εκδοχή της παράστασης, πιο ελεύθερη και ανοιχτή στην αφηγηματικότητα, Ερωφίλη – άσκηση 2,  φιλοξενήθηκε το καλοκαίρι του 2010 στη μικρή Επίδαυρο στο πλαίσιο του Φεστιβάλ Επιδαύρου (ακολούθησε μετά τις παραστάσεις κρητικό γλέντι) ενώ στη συνέχεια πραγματοποίησε περιοδεία κυρίως σε αρχαιολογικούς χώρους (πρεμιέρα παράστασης στο Ηράκλειο, Κηποθέατρο Χατζιδάκι).


Σημείωμα σκηνοθέτη 


Έργα που ξέρουμε τι συμβαίνει, ποιος έκανε τι, πως τελειώνουν. Άνθρωποι που δεν πρέπει να ερωτευτούν, αλαζονεία, ύβρις, η εξουσία που παραφέρεται, χοροί που σκοτώνουν βασιλιάδες, τετριμμένα πράγματα, η ιδία ιστορία ξανά και ξανά. Πως είναι δυνατόν να μην έλκει το ενδιαφέρον μας το κλασικό από τη στιγμή που ποτέ δεν απαγκιστρωνόμαστε από τα αρχέγονα λάθη μας; Μας αρέσει η ίδια ιστορία, πάντα μας αφορά, χιλιοειπωμένη, χιλιοπαιγμένη και ένας χορός γυναικών που αυτή τη φορά πρέπει  να σταματήσει να παρακολουθεί και να δώσει τη λύση. 

ΣΙΜΟΣ ΚΑΚΑΛΑΣ

Λίγα λόγια για την Εταιρεία Θεάτρου Χώρος 

Η ΕΤΑΙΡΕΙΑ ΘΕΑΤΡΟΥ ΧΩΡΟΣ συμπληρώνει οκτώ χρόνια περιοδείας ως θίασος ρεπερτορίου. Οι θεατρικές της παραγωγές – “Γκόλφω” του Σπ. Περεσιάδη, “Απόκοπος” του Μπεργαδή, “Ερωφίλη” του Γ. Χορτάτση, “Λιωμένο Βούτυρο” του Σ. Σερέφα – έχουν παρουσιαστεί σε διάφορες εκδοχές σε όλη την ελληνική περιφέρεια, σε παραμεθόριες περιοχές, σε αστικά κέντρα, σε Διεθνή Φεστιβάλ εντός και εκτός συνόρων. Έχει, μεταξύ άλλων, συνεργαστεί με Πανεπιστημιακά Ιδρύματα, ΔΗΠΕΘΕ, το Κρατικό Θέατρο Βορείου Ελλάδος και το Εθνικό Θέατρο. Βραβεύτηκε το 2007 από την Ένωση Ελλήνων Κριτικών για το σύνολο της δραστηριότητάς της και από το 2006 επιχορηγείται από το Υπουργείο Πολιτισμού. 

Το 2007 επιλέγεται από το Διεθνές Ινστιτούτο Θεάτρου για να συμμετάσχει σε Διεθνή Φεστιβάλ, εκπροσωπώντας τη χώρα. Έκτοτε, οι παραστάσεις της έχουν παρουσιαστεί στα ακόλουθα Διεθνή Φεστιβάλ:  ▪ EuroArt Festival (Blagoevgrad, Βουλγαρία) ▪ Φεστιβάλ Αθηνών και Επιδαύρου (2006, 2007, 2010, 2012) ▪ Dialog Festival (Πολωνία) ▪ Διεθνές Φεστιβάλ Κουκλοθεάτρου και Παντομίμας (Κιλκίς) ▪ Καναδάς (Τορόντο) σε παραστάσεις για της Έλληνες ομογενείς (2007) ▪ στο 43ο Κontrapunkt International Festival – Szczecin (Πολωνία) ▪ 40ο Τeatterikesa International Theatre Festival στο Tampere (Φιλανδία) ▪ Διεθνές Αναγεννησιακό Φεστιβάλ Ρεθύμνου (2009, 2012) ▪ Διεθνές Φεστιβάλ Κουκλοθεάτρου και Παντομίμας (Λευκωσία) ▪ Sibiu International Theatre Festival (Ρουμανία)

Κριτικές Παράστασης (αποσπάσματα)
Απόσταξη ουσιών 
"…μια «απόκοσμη» παράσταση για εγκόσμια πάθη και παθήματα  

Εξαιρετική στιγμή."

Αγγελιοφόρος, Σάββας Πατσαλίδης, 18 Νοεμβρίου 2012 

Επιστροφή στο παντοτινό

“…μια σύνοψη της «Ερωφίλης», τίμια και αντιπροσωπευτική της ουσίας. […] Το απόλυτο θέατρο, καμία ψευδαίσθηση, καμία νατουραλιστική φυσικότητα. Εδώ παίζουμε θέατρο.”

Τα Νέα, Κώστας Γεωργουσόπουλος, 24 Ιουλίου 2012
Φεστιβαλικοί πειραματισμοί 

“Οι τρεις ηθοποιοί υπηρέτησαν απολύτως και με πολύ καλά αποτελέσματα το λιτότατο σκηνοθετικό πειραματισμό του Σίμου Κακάλα.”

Ριζοσπάστης, Θυμέλη, 18 Ιουλίου 2012
Έδρεψε δάφνες η αφοσίωση του Κακάλα στην «Ερωφίλη»

“Η υποβλητική παράσταση ανέδειξε το μεγαλείο του Χορτάτση και καταχειροκροτήθηκε στο Φεστιβάλ Αθηνών.”

Ελεύθερος Τύπος , Στέλλα Χαραμή, 26 Ιουνίου 2012 

Κυριακή 17 Φεβρουαρίου έως και την Κυριακή 17 Μαρτίου 2013, 

από Πέμπτη έως Κυριακή,  στις 21:00 

erofili synopsis
Μια παράσταση βασισμένη στο αριστούργημα  του Γ. Χορτάτση
Αίθουσα: black box
Διάρκεια:  1 ώρα και 40 λεπτά (χωρίς διάλειμμα) 
Τιμές εισιτηρίων:  15€ Κανονικό


        10€  Μαθητικό /Φοιτητικό / Κάτοχοι Κάρτας Ανεργίας (ΟΑΕΔ), Πολυτέκνων (ΑΣΠΕ) & Ευρωπαϊκής Κάρτας Νέων/  Κάτοχοι Κάρτας  Πολιτισμού/ Κάτοχοι Κάρτας Club IFA (Γαλλικού Ινστιτούτου) / Κάτοχοι Κάρτας ΙΤΙ (ΕΚΔΙΘ)  /ΑμΕΑ /  Άνω των 65
******

Δευτέρα 11 Μαρτίου 2013, στις 20:30
ΒΡΑΔΙΕΣ ΑΦΗΓΗΣΗΣ ΑΥΣΤΗΡΑ ΓΙΑ ΕΝΗΛΙΚΟ ΚΟΙΝΟ

περισσότερα  ...Ρεβύθια

με την παραμυθού Σάσα Βούλγαρη

και τους μαθητές της!
Υπάρχουν ιστορίες λογιώ – λογιώ...

Παλιές, Όμορφες, Ταξιδιάρικες, Παράξενες, Πικάντικες, Ερωτικές...

που κυλάνε από δω κι από κει, όπου βγάλει το μονοπάτι, σαν τα ρεβίθια...  ξέρεις...  που μασουλούσανε παλιά όταν τις ακούγανε από το στόμα της παραμυθούς...
Τέτοιες ιστορίες, τέτοια παραμύθια... σαν ρεβίθια (και πικάντικα) θα αφηγηθεί για δεύτερη χρονιά  η Σάσα Βούλγαρη, ειδικά και αυστηρά για μεγάλους! Και πάλι Δευτέρες, χωρίς πρόγραμμα, εφ΄ όλης της... ύλης! Ελεύθερα, αυτοσχεδιαστικά και ανάλογα με τα κέφια της στιγμής!
Κάθε φορά, σε παρουσίαση έκπληξη θα είναι κοντά της και κάποιοι από τους μαθητευόμενους στα σεμινάριά της

Δέχεται και... παραγγελιές... 

ΒΡΑΔΙΕΣ ΑΦΗΓΗΣΗΣ ΑΥΣΤΗΡΑ ΓΙΑ ΕΝΗΛΙΚΟ ΚΟΙΝΟ

" περισσότερα ...Ρεβίθια..."

με την παραμυθού Σάσα Βούλγαρη

Δευτέρα 11 Μαρτίου 2013, στις 20:30
Αίθουσα: Black Box
Διάρκεια: 60'

Εισιτήριο: 10€, ενιαίο
*********

Χορός 

συνεχίζεται
Πέμπτη 7 έως Κυριακή 10 Μαρτίου 2013, στις 21:00

κι  όμΩς κινείται
Το σωματίδιο του Θεού/The God’s particle
έργο βασισμένο σε κείμενα του Χαΐνη Δ. Αποστολάκη
Η ομάδα χορού "κι  όμΩς κινείται παρουσιάζει στο ΙΜΚ την καινούργια της παράσταση "Το σωματίδιο του Θεού" που βασίζεται σε κείμενα του Δημήτρη Αποστολάκη, από το μουσικό σχήμα Χαΐνηδες. Από την Πέμπτη 7 έως Κυριακή 10 Μαρτίουίου 2013, στις 21:00, στο Θέατρο.
Στις 4 Ιουλίου 2012, οι επιστήμονες του CERN επιβεβαίωσαν την ανακάλυψη ενός νέου σωματιδίου με μάζα 126,5 GeV) με απόκλιση 5 σίγμα, που σημαίνει βεβαιότητα κατά 99,99995% και πως η παρατήρηση αυτή είναι επαληθεύσιμη και μπορεί να αναπαραχθεί οποτεδήποτε. Αυτό το σωματίδιο εικάζεται ότι είναι μποζόνιο και μάλιστα το βαρύτερο που έχει βρεθεί. Εικάζεται ότι το νέο σωματίδιο έχει χαρακτηριστικά του σωματίου Χιγκς, με επιφύλαξη, ώσπου να φανεί ότι φέρει πράγματι και τις λοιπές, θεωρητικά, προβλεπόμενες ιδιότητές του.
Η παράσταση είναι ταυτόχρονα μία διάλεξη αυξανόμενης εντροπίας και εμπάθειας από τον Δ. Αποστολάκη, ο οποίος έχει υπάρξει στο CERN ως ερευνητής, υπότροφος του Πανεπιστημίου Κρήτης, σε αυτό ακριβώς το πεδίο αναζήτησης του μποζονίου Χιγκς.
Στόχος της ομάδας είναι η διήγηση αυτού του πανάρχαιου παραμυθιού της δημιουργίας του σύμπαντος, στη σημερινή του μορφή, έτσι όπως μας το διηγείται η επιστήμη της φυσικής με αυτούς τους παράξενους όρους, όπως η μεγάλη έκρηξη, το καθιερωμένο πρότυπο, οι χορδές, η υπερσυμμετρία, τα μποζόνια και τα φερμιόνια, η αντιύλη, η ενοποίηση των δυνάμεων, η σκοτεινή ενέργεια και ύλη, οι μαύρες τρύπες.....
Σε ένα τρισδιάστατο σκηνικό χώρο και με τη βοήθεια της εικόνας και του ήχου, η ομάδα προσπαθεί να καταλάβει και να κάνει κατανοητά όλα αυτά τα τεράστια και ελάχιστα, τρομερά συμβάντα, που αφήνουν εμάς τους ανθρώπους, στη μέση μιας αδιανόητης κλίμακας, να προσπαθούμε, βάζοντας σωματίδια να συγκρούονται με την ταχύτητα του φωτός, να τακτοποιήσουμε λιγάκι το σύμπαν.
Οι 7 ερμηνευτές (χορευτές και ακροβάτες) αναπτύσσουν μια διαλεκτική σχέση με αυτή την παρέλαση εννοιών και συλλογισμών, που κυμαίνεται ανάμεσα στην οπτικοποίση, την ολοένα αυξανόμενη αίσθηση της μικρής ανθρώπινης εμβέλειας, μέσα σε αυτό το εξωφρενικό και πολυσχιδές σύμπαν και την ακούραστη γενναιότητα του ανθρώπινου είδους, στην ασταμάτητη έρευνά του ,με ό,τι μέσο διαθέτει, προκειμένου να καταλάβει ποιοι είμαστε, πως φτιάχτηκε όλο αυτό και τι τελικά θα απογίνουμε.     

Συνετελεστές:
Σκηνοθεσία & Χορογραφία   από τους κι όμΩς κινείται με αφορμή την

Ιδέα του Χαΐνη Δ. Αποστολάκη 

Σκηνογραφία του B.Camilo,

Μουσική (σύνθεση και ερμηνεία) των Χαΐνη Δ. Αποστολάκη και Τ. Μούσα 

Φωτισμούς του Β. Καψούρου, 

Βίντεο της Μ. Αθανασοπούλου  
Κοστούμια  των Α. Μάνεση και Φ. Μουζάκη.

Ερμηνεία και συνδημιουργία: 

Αποστολάκης Δημήτρης, Βαρδαξόγλου Αλέξανδρος, Bentancor Camilo, Δημάς Βασίλης, Λινάρδου Αντιγόνη, Μαλκότσης Ερμής, Παρασκευοπούλου Ιωάννα,      Σουγιουλτζή Χριστίνα 

Πέμπτη 7 έως Κυριακή 10 Μαρτίου 2013, στις 21:00

κι  όμΩς κινείται

Το σωματίδιο του Θεού/The God’s particle
έργο βασισμένο σε κείμενα του Χαΐνη Δ. Αποστολάκη
Αίθουσα: Θέατρο

Διάρκεια: 75΄

Τιμές Εισιτηρίων: 10€, ενιαίο
*********
ΕΚΘΕΣΕΙΣ
συνεχίζεται
Τρίτη 19 Φεβρουαρίου έως Κυριακή 24 Μαρτίου 2013
UNEXPOSED
για πρώτη φορά στην Ελλάδα 
40 νέες γυναίκες εικαστικοί

που ζουν και δημιουργούν στο Ιράν

εκθέτουν 70 έργα τους

***

Στο πλαίσιο της Έκθεσης διοργανώνονται:
Παρασκευή 8 Μαρτίου 2013, στις 19:00

Συνομιλία:

" Γυναίκα, Εικαστικά και Κινηματογράφος"
Συμμετέχουν: Δρ. Ασάλ Μπαγκερί Γκριφατόν Διδάκτωρ Γλωσσολογίας και Σημειολογίας στο Πανεπιστήμιο Σορβόννης
Φέρυ Μάλεκ-Μαντανί   Επιμελήτρια Έκθεσης, Ιστορικός Τέχνης
Ελένη Κυπραίου Τεχνοκριτικός, Επιμελήτρια Εκθέσεων
*****

Σάββατο 9 και Κυριακή 10 Μαρτίου 2013

Κινηματογραφικό διήμερο

9 αποκαλυπτικά ντοκιμαντέρ από Ιρανές Σκηνοθέτιδες 

για τη θέση της γυναίκας στο Ιράν

Την Τρίτη 19 Φεβρουαρίου 2013, στις 19:00  εγκαινιάζεται από το μη κερδοσκοπικό  οργανισμό Art Cantara, στο Ίδρυμα Μ. Κακογιάννης,  η ξεχωριστή έκθεση UNEXPOSED –  που αποτελείται από  "μη εκτεθειμένα" έργα που δημιούργησαν 40 νέες γυναίκες εικαστικοί  που ζουν στο Ιράν. Διάρκεια Έκθεσης έως την Κυριακή 24 Μαρτίου 2013.  
Η έκθεση θα πλαισιωθεί με μία Συνομιλία (ομιλίες αγγλικά/γαλλικά), με θέμα: "Γυναίκα, Εικαστικά & Κινηματογράφος" ανάμεσα στις κ. κ.  Δρ. Ασάλ Μπαγκερί Γκριφατόν Διδάκτορα Γλωσσολογίας και Σημειολογίας στο Πανεπιστήμιο Σορβόννης, Φέρυ Μάλεκ-Μαντανί   Επιμελήτρια Έκθεσης - Ιστορικό Τέχνης, Ελένη Κυπραίου Τεχνοκριτικό - Επιμελήτρια Εκθέσεων την Παρασκευή 8 Μαρτίου 2013, στις 19:00 (Ημέρα της Γυναίκας). 
Αίθουσα: Κινηματογράφος

Είσοδος ελεύθερη. Κρατήσεις θέσεων: 210 3418759, Δευ - Παρ 11:00 - 14:00, θα τηρηθεί σειρά προτεραιότητας.

Επιπλέον, και ένα Κινηματογραφικό Διήμερο το Σάββατο 9 και την Κυριακή 10 Μαρτίου 2013, όπου θα προβληθούν 9 ντοκιμαντέρ που έχουν σκηνοθετήσει γυναίκες από το Ιράν με θέμα  τη θέση της γυναίκας στο Ιράν, πολλά από αυτά βραβευμένα σε Διεθνή Φεστιβάλ και Διαγωνισμούς. Τα ντοκιμαντέρ θα προβληθούν στα περσικά με αγγλικούς υπότιτλους.
Αίθουσα: Κινηματογράφος

Τιμή εισιτήριου: 3€ ανά προβολή



     2,5€ για πάνω από μια προβολή

Η έκθεση "Unexposed", που επιμελείται η ιστορικός τέχνης  Fery Malek–Madani,  περιλαμβάνει  70 έργα νέων εικαστικών, οι οποίες επιλέχθηκαν ανάμεσα σε 400 καλλιτέχνιδες, με κριτήριο να ζουν μόνιμα  στο Ιράν, να έχουν γεννηθεί μεταξύ 1971 και 1991 και να έχουν τουλάχιστον μια ατομική έκθεση στο βιογραφικό τους. 

Η  επιλογή  έγινε με γνώμονα την ελευθερία έκφρασης και οι εικαστικοί που συμμετέχουν με ζωγραφική, video και κατασκευές, αποδεικνύουν  ότι σε μια χώρα που η θρησκεία, ο διαχωρισμός των φύλων και  η αντί - δυτική κουλτούρα είναι καθημερινότητα,  υπάρχει πάντα τρόπος για φαντασία και δημιουργία.  

Οι καλλιτέχνιδες χρησιμοποιούν σύμβολα και παραβολές λόγω των περιορισμών που επιβάλλει η  λογοκρισία, πράγμα που τους δίνει τη δυνατότητα να  απεικονίσουν με διαφορετικά θέματα, τεχνικές και υλικά την αναζήτησή τους για   ελεύθερη έκφραση και σχολιασμό.

Η επιμελήτρια της έκθεσης, ιστορικός τέχνης Fery Malek–Madani  σημειώνει:

"Oι γυναίκες, που εδώ και χιλιάδες χρόνια δημιούργησαν την Ιρανική κουλτούρα, έχουν αρκετές ευκαιρίες να δείξουν την διαφωνία τους ως προς τις ιδέες που επέβαλε η Επανάσταση, η Ισλαμική ιδεολογία και η παραβίαση των δικαιωμάτων τους.  Όλοι είναι σύμφωνοι ότι την αλλαγή στο Ιράν θα φέρουν οι γυναίκες και η νεολαία.  

Τι είναι λοιπόν καλύτερο από το να δει κανείς από κοντά τις σκέψεις των νέων γυναικών. Η διεθνοποίηση της αμφισβήτησης μέσα από την τέχνη  ξεπερνά τις όποιες απαγορεύσεις.

Οι 40 εικαστικοί, νέες γυναίκες που ζουν στο Ιράν επελέγησαν ανάμεσα σε 400 υποψήφιες που το έργο τους δεν έχει σχεδόν ποτέ εκτεθεί –γι αυτό και ο τίτλος unexposed.  Οι μη  εκτεθειμένες.   

Προσωπικά, έζησα  έντονες και σημαντικές στιγμές  με κάθε μια από τις καλλιτέχνιδες στην Τεχεράνη και τα περίχωρα, είτε προέρχονταν από άνετο και εξασφαλισμένο περιβάλλον είτε από θρησκευόμενο, ταπεινό και παραδοσιακό.  

Από τότε φέρω μέσα μου την ελπίδα ότι το Ιράν σαν λαμπρός ήλιος θα λάμψει και πάλι μέσα από τα μαύρα σύννεφα.

Η έκθεση των νέων γυναικών  δίνει  στις Ιρανές εικαστικούς  την ευκαιρία και τη δυνατότητα να παρουσιάσουν τα έργα τους στις Βρυξέλλες,  την Αθήνα και τη Βαρσοβία, να μεταδώσουν  τα  μηνύματα τους  και  να αποκαλύψουν τις δημιουργίες τους.. " 

Η έκθεση UNEXPOSED έχει ήδη παρουσιαστεί με μεγάλη επιτυχία στις Βρυξέλλες, τον Νοέμβριο 2012, όπου εγκαινιάστηκε από την  Υπουργό Γαλλόφωνης  Κοινότητας  του Βελγίου. Οργανώθηκε από την μη κερδοσκοπικό οργανισμό Art Cantara. 
Μετά την Αθήνα η έκθεση θα μεταφερθεί στη Βαρσοβία (Απρίλιο-Μάιο 2013).  
Τρίτη 19 Φεβρουαρίου έως  Κυριακή 24 Μαρτίου 2013

UNEXPOSED
40 νέες γυναίκες εικαστικοί που ζουν και δημιουργούν στο Ιράν

εκθέτουν 70 έργα τους

Επιμέλεια:  Fery Malek–Madani, ιστορικός τέχνης  
Συντονισμός:  Ε. & Φ. Κυπραίος

Οργάνωση: Art Cantara
Εγκαίνια: Τρίτη 19 Φεβρουαρίου 2013, στις 19:00

Διάρκεια έκθεσης 19 Φεβρουαρίου – 24 Μαρτίου

Εκθεσιακοί χώροι πρώτου & δεύτερου ορόφου
Ώρες λειτουργίας: Δευτέρα - Κυριακή 18:00 - 22:00

Είσοδος Ελεύθερη
Ένα μικρό ιστορικό:

Η σύγχρονη τέχνη στο Ιράν μέσα από ημερομηνίες κλειδιά

Πρώτη Περίοδος

1911: δημιουργία της Σχολής Καλών Τεχνών από τον Kamal-ol-Molk, ζωγράφο της Αυλής -με σπουδές στην Ευρώπη- ο οποίος εισήγαγε δυτικότροπα θέματα  και τάσεις στη σχολή συμπεριλαμβανόμενου και του νατουραλισμού. 

Οι καλλιτέχνες στράφηκαν και ενστερνίστηκαν τα νέα ρεύματα από τη Δύση και έστρεψαν την πλάτη τους στην παραδοσιακή Περσική  ζωγραφική και τις μινιατούρες. 

Δεύτερη Περίοδος 

Μετά τον Δεύτερο Παγκόσμιο Πόλεμο: η Σχολή Καλών Τεχνών  της Τεχεράνης  ακολούθησε κατά γράμμα τα καλλιτεχνικά ρεύματα και τις τάσεις της Σχολής Καλών Τεχνών των Παρισίων. Ο εξπρεσιονισμός, ο φοβισμός και η αφαιρετική τέχνη αναπτύχθηκαν  και οι  καλλιτέχνες που εντάχθηκαν σ’ αυτά  θεωρούνται η πρώτη γενιά  μοντέρνων  καλλιτεχνών στο Ιράν. 

Την εποχή αυτή γίνεται και το πρώτο ρήγμα στην καλλιτεχνική κοινότητα με την εμφάνιση  ομάδας  καλλιτεχνών που θέλησε να διατηρήσει την πολιτιστική  ταυτότητα της Περσίας, και αντιστάθηκε στην απόλυτη δυτικοποίηση της Τέχνης στη χώρα. 

Τρίτη Περίοδος

1949: Ανοίγει η Αίθουσα Τέχνης Apadana στην Τεχεράνη, η πρώτη γκαλερί μοντέρνας τέχνης στη χώρα. 
1958: Πρώτη Biennale Τεχεράνης και ίδρυση Σχολής Διακοσμητικών Τεχνών με νέους τομείς όπως η γραφιστική, εικονογράφηση βιβλίων κ.α.

Εφαρμόζονται νέες τάσεις και στυλ από τον Κυβισμό ως την Pop Art και το Σουρεαλισμό.  Ανθούν οι αίθουσες τέχνης και τα μουσεία χάρη στη συνεργασία  ιδιωτικής  πρωτοβουλίας  και δημόσιων  αρχών. Ο ενθουσιασμός του "μοντερνισμού" περιθωριοποιεί τους μινιατουρίστες.   
1978: Εγκαίνια του Μουσείου Σύγχρονης Τέχνης και αγορά έργων τέχνης φημισμένων παγκοσμίως καλλιτεχνών από την Αυτοκράτειρα. Η συλλογή που διαμόρφωσε το Μουσείο Σύγχρονης Τέχνης της Τεχεράνης αποτελεί τη  μεγαλύτερη συλλογή  έργων μοντέρνας και σύγχρονης τέχνης στα νότια της Μεσογείου  και λόγω της Επανάστασης, δυστυχώς,  δεν είναι επισκέψιμη.   

Τέταρτη Περίοδος
1979: Ισλαμική Επανάσταση. Η τέχνη απλώς απαγορεύεται. Αίθουσες Τέχνης, Σχολές Καλών Τεχνών και Ακαδημίες κλείνουν. 

Μετά την Πολιτιστική Επανάσταση  που διήρκεσε αρκετά χρόνια, επιτράπηκε η καλλιτεχνική έκφραση αλλά με θέματα περιορισμένα όπως οι αναφορές                    σε πολέμους (πόλεμος Ιράν- Ιράκ 1980-88), τα θρησκευτικά κα μυστικιστικά θέματα.                                 Μετά το 1988 γεννήθηκαν νέες γκαλερί, σχολές και ατελιέ. 
Σήμερα  στο Ιράν η Τέχνη διδάσκεται στα σχολεία και τα Πανεπιστήμια, επιτρέπεται η φοίτηση και στα δυο φύλα και η παρακολούθηση μαθημάτων γίνεται με εισαγωγικές εξετάσεις.  
Στην  Τεχεράνη λειτουργούν 100 περίπου γκαλερί  και η πλειονότητά τους  διευθύνεται από γυναίκες. 

********


ΚΙΝΗΜΑΤΟΓΡΑΦΙΚΑ ΑΦΙΕΡΩΜΑΤΑ

Σάββατο 9 και Κυριακή 10 Μαρτίου 2013

Κινηματογραφικό διήμερο

9 αποκαλυπτικά ντοκιμαντέρ από Ιρανές Σκηνοθέτιδες 

για τη θέση της γυναίκας στο Ιράν

Τιμή εισιτήριου: 3€ ανά προβολή

2,5€ για πάνω από μια προβολή
Στο πλαίσιο της Έκθεσης

UNEXPOSED
40 νέες γυναίκες εικαστικοί που ζουν και δημιουργούν στο Ιράν

εκθέτουν 70 έργα τους

***
Η έκθεση ξεχωριστή έκθεση UNEXPOSED –  που αποτελείται από  "μη εκτεθειμένα" έργα που δημιούργησαν 40 νέες γυναίκες εικαστικοί που ζουν στο Ιράν. πλαισιώνεται με μία Συνομιλία την Παρασκευή 8 Μαρτίου 2013, στις 19:00 (Ημέρα της Γυναίκας) με θέμα: "Γυναίκα, Εικαστικά & Κινηματογράφος" ανάμεσα στις κ. κ.  Δρ. Ασάλ Μπαγκερί Γκριφατόν Διδάκτορα Γλωσσολογίας και Σημειολογίας στο Πανεπιστήμιο της Σορβόννης, Φέρυ Μάλεκ-Μαντανί Επιμελήτρια Έκθεσης- Ιστορικό Τέχνης και Ελένη Κυπραίου Τεχνοκριτικό - Επιμελήτρια Εκθέσεων (ομιλίες αγγλικά/γαλλικά),
Το Σάββατο 9 και την Κυριακή 10 Μαρτίου 2013 διοργανώνεται επιπλέον και ένα Κινηματογραφικό Διήμερο όπου θα προβληθούν 9 ντοκιμαντέρ που έχουν σκηνοθετήσει γυναίκες από το Ιράν με θέμα  τη θέση της γυναίκας στο Ιράν, πολλά από αυτά βραβευμένα σε Διεθνή Φεστιβάλ και Διαγωνισμούς. Τα ντοκιμαντέρ θα προβληθούν στα περσικά με αγγλικούς υπότιτλους.

Τα Ντοκιμαντέρ

· Rough Cut  (2008)
Ντοκιμαντέρ της  Firouzeh  KHOSROVANI

22 λεπτά, Περσικά με αγγλικούς υπότιτλους
Με 12 διεθνή βραβεία στις αποσκευές του το ντοκιμαντέρ  Rough Cut σε σενάριο και σκηνοθεσία της Firouzeh  Khosrovani, είναι μια αιχμηρή ματιά πάνω στη θέση της γυναίκας στο σύγχρονο Ιράν. Οι κούκλες βιτρίνας στα μαγαζιά της Τεχεράνης τροποποιούνται για να ελαχιστοποιηθούν τα γυναικεία τους χαρακτηριστικά, και αποτελούν μια εκ παραδρομής αλληγορία για τα καλυμμένα σώματα και τις ψυχές των σύγχρονων Περσίδων.

[image: image2.jpg]



· Iran unveiled and veiled again/Το Ιράν αποκαλύπτεται και καλύπτεται ξανά (2012)
Ταινία μικρού μήκους της  Firouzeh  KHOSROVANI
13 λεπτά, Περσικά με αγγλικούς υπότιτλους

Η σκηνοθέτης χρησιμοποιεί αρχειακό υλικό από το οικογενειακό της αρχείο και αυτό της ιταλικής Cinnecittà για να εξηγήσει τη διττή ταυτότητα των γυναικών του Ιράν.  Γυναίκες "ακάλυπτες" δια νόμου από το 1936, και πάλι "καλυμμένες" με την υποχρεωτική παλινόρθωση της μαντήλας, πάλι δια νόμου - το 1979 - από το νέο επαναστατικό σύνταγμα της χώρας.

· Virgin/ Παρθένα (2009)
Ντοκιμαντέρ της Tahereh HASSANZADEH
47 λεπτά, Περσικά με αγγλικούς υπότιτλους 

Ένα απαγορευμένο στο Ιράν ντοκιμαντέρ με θέμα την παρθενία. Ο τρόπος συμπεριφοράς των νεαρών κοριτσιών του Ιράν,  σήμερα, σύμφωνα με τον Ισλαμικό νόμο και τις συντηρητικές παραδόσεις. Αποκορύφωμα η εξέταση του υμένα, για να λάβουν το απαραίτητο  πιστοποιητικό παρθενίας.

· We Are Half of Iran's Population/ Είμαστε ο μισός πληθυσμός του Ιράν  (2009) 
Ντοκιμαντέρ της  Rakhshan  Bani  E’TEMAD
47 λεπτά, Περσικά με αγγλικούς υπότιτλους 

Η πιο γνωστή Ιρανή σκηνοθέτης, διεθνώς,   μεταφέρει τους θεατές τρείς μήνες πριν τις προεδρικές εκλογές της χώρας και ρίχνει άπλετο φως στην πραγματικότητα της κατάστασης στο Ιράν. Ένα ευρύ φάσμα γυναικών με διαφορετικά πιστεύω και οπτικές γωνίες - απλές, κοσμικές και θρησκευόμενες – θέτουν ερωτήματα στους υποψήφιους προέδρους. 

Με το πέρας της ταινίας, στην οποία ο μελλοντικός πρόεδρος Αχμαντινετζάντ αρνείται να συμμετάσχει,  τρία άτομα που έλαβαν μέρος σ’ αυτήν μπαίνουν φυλακή, θύματα των μαζικών μετεκλογικών συλλήψεων.

· ARTICLE 61/ Άρθρο 61 (2005)

Ντοκιμαντέρ της  Mahvash  SHEIKHOLESLAMI
76 λεπτά, Περσικά με αγγλικούς υπότιτλους 

Το άρθρο 61 του ισλαμικού ποινικού κώδικα ορίζει: "Σε περίπτωση που κάποιος, ενώ υπερασπίζεται τη ζωή του, την τιμή, την αγνότητα, την περιουσία ή την ελευθερία από κάθε άμεση ή επικείμενη επίθεση, κάνει μια ενέργεια η οποία αποτελεί αδίκημα [...] , δεν θα πρέπει να διώκεται και να τιμωρείται." 
Σπάνια το άρθρο αυτό ισχύει για τις γυναίκες. Το ντοκιμαντέρ αναφέρεται σε  γυναίκες που, για να προστατέψουν τον εαυτό τους ή τα παιδιά τους, διέπραξαν φόνο. Η φυλακή Evin της Τεχεράνης βουίζει από ιστορίες γυναικών που μιλάνε ειλικρινά για τη ζωή και τα τραγικά γεγονότα που τις έστειλαν εκεί.

· Tabous -Zohreh & Manouchehr/ Ταμπού   (2004)

Μυθοπλασία/Ντοκιμαντέρ της  Mitra  FARHANI
70 λεπτά, Περσικά με αγγλικούς υπότιτλους 

Η Μ. Farhani, κέρδισε το βραβείο Teddy, το 2002 στο Βερολίνο, για την πρώτη της κινηματογραφική προσπάθεια με το Just a Woman, στο δεύτερο της έργο, Ταμπού, διερωτάται τον τρόπο που  η αγάπη και η σεξουαλικότητα βρίσκουν το δρόμο τους ανάμεσα στις μυριάδες απαγορεύσεις της σύγχρονης ιρανικής κοινωνίας. Η ταινία θέλει να αποκαλύψει την αντίφαση ανάμεσα στο σήμερα και το χτες, σε μια χώρα που άλλοτε συνδύαζε αρμονικά το Ισλάμ, τον πολιτισμό και την τέχνη της αγάπης.

· The Birthday/ Τα γενέθλια (2006)
Ντοκιμαντέρ των  Negin  KIANFAR &  Daisy  MOHR

63 λεπτά, Περσικά με αγγλικούς υπότιτλους

Ενώ η ομοφυλοφιλία θεωρείται σημαντικό ταμπού στο Ιράν, όπως και στις περισσότερες μουσουλμανικές χώρες, το Κοράνι δεν κάνει καμία συγκεκριμένη αναφορά στους τρανσέξουαλ. Μετά από  διάταγμα του Αγιατολαχ Χομεϊνί   που επιτρέπει την εγχείρηση αλλαγής φύλλου, το έθνος έχει δείξει μια ανοχή στις τρανσέξουαλ, πράγμα σπάνιο για την Μέση Ανατολή.

Παρακολουθούμε λοιπόν ένα νεαρό άνδρα και την διαδικασία που ακολουθεί για να γίνει γυναίκα, μέχρι και μετά το τέλος της εγχείρησης. 

· An angel on my right shoulder/ Ένας άγγελος στον δεξί μου ώμο (2010)

Ντοκιμαντέρ της  Azadeh Bizar GUITY
52 λεπτά, Περσικά με αγγλικούς υπότιτλους

Νικήτρια πολλών ιρανικών κινηματογραφικών βραβείων, η σκηνοθέτις μας εξιστορεί την τραγική ζωή μιας εικοσάχρονης γυναίκας που έχει χάσει και τα δύο της νεφρά, και έπειτα από οκτώ χρόνια αρρώστιας, εγκαταλείπεται από την οικογένεια της. Ως από μηχανής θεά, εμφανίζεται μια απλή γυναίκα για να την φροντίσει, όπως κάνει με τόσες άλλες, με τη βοήθεια και τα χρήματα φιλάνθρωπων που την εμπιστεύονται.

· Feminine/ Θηλυκές (2002)
Ντοκιμαντέρ της  Mahnaz  AFZALI

70 λεπτά, Περσικά με αγγλικούς υπότιτλους

Δημόσιες τουαλέτες σ ‘ένα πάρκο στην Τεχεράνη – μια ομάδα γυναικών χωρίς καταφύγιο, εγκαταλελειμμένες και παραμελημένες από την κοινωνία, συναντώνται  εκεί και μιλάνε αποκαλυπτικά. Ιστορίες αληθινές, τραγικές, ειπωμένες ωμά. Το ντοκιμαντέρ αυτό παρουσιάστηκε σε 35 φεστιβάλ ανά τον κόσμο. 

Το Πρόγραμμα προβολών 

Σάββατο 9 Μαρτίου 2013

1η προβολή

18:00 Εισαγωγή - παρουσίαση του επόμενου φιλμ (30’)

18:30 Iran unveiled and veiled again (13’)
18:45 Παρουσίαση του επόμενου φιλμ (10’)

18:55 Tabous Zohreh & Manoutcher (66’)

20:00 Διάλλειμα 30’

2η προβολή

20:30 Παρουσίαση του επόμενου φιλμ (10’)

20:40 Feminine (70’)
21:50 Παρουσίαση του επόμενου φιλμ (10’)

22:00 Rough Cut (22’)
Κυριακή 10 Μαρτίου 2013

1η προβολή

15:00 Παρουσίαση του επόμενου φιλμ (10’)

15:10 The Code 61 (67’)
16:17 Διάλλειμα 30’

2η προβολή

16:50 Παρουσίαση του επόμενου φιλμ (10’)

17:00 The birthday (102’)
18:45 Διάλλειμα 30’

3η προβολή

19:15 Παρουσίαση του επόμενου φιλμ (10’)

19:25 Αn angel on my shoulder (52’)
20:20 Διάλλειμα 30’

4η προβολή

20:50 Παρουσίαση του επόμενου φιλμ (10’)

21:00 Virgin (52’)
21:52 Διάλλειμα 10’

5η προβολή

22:00 Παρουσίαση του επόμενου φιλμ (10’)

22:10 We are half of the people (40’)
Σάββατο 9 και Κυριακή 10 Μαρτίου 2013

Κινηματογραφικό διήμερο

9 αποκαλυπτικά ντοκιμαντέρ από Ιρανές Σκηνοθέτιδες 

για τη θέση της γυναίκας στο Ιράν

Αίθουσα: Κινηματογράφος

Τιμή εισιτήριου: 3€ ανά προβολή



     2,5€ για πάνω από μια προβολή


********

Αφιέρωμα στην Παγκόσμια Ημέρα Ποίησης

Πέμπτη 21 Μαρτίου 2013, στις 19:00
 «Η Ημέρα της Ποίησης στο Ι.Μ.Κ.

μέσα από τη ματιά της σκηνοθέτιδας Μαίρης Κουτσούρη»

Προβολή ντοκιμαντέρ για τους ποιητές 

Κ. Π. Καβάφη, Α. Σικελιανό, Κ. Βάρναλη, και Α. Εμπειρίκο

Προλογίζουν: Κώστας Αλαβάνος, Ανδρέας Στάικος, 
Γιώργος Παυριανός
Τρίτη 19 Μαρτίου έως και την Κυριακή 24 Μαρτίου 2013,  

από τις 18:00 έως τις 22:00
Καθημερινές προβολές των ντοκιμαντέρ για τους 4 ποιητές

ελεύθερη είσοδος

Απαραίτητη η κράτηση θέσεων

Το Ίδρυμα Μ. Κακογιάννης με την ευκαιρία του εορτασμού της Παγκόσμιας Ημέρας Ποίησης διοργανώνει εκδήλωση με τίτλο «Η Ημέρα της Ποίησης στο Ι.Μ.Κ. μέσα από τη ματιά της σκηνοθέτιδας Μαίρης Κουτσούρη», με την προβολή τεσσάρων ξεχωριστών ντοκιμαντέρ για τους σπουδαίους ποιητές: Κ. Π. Καβάφη, Α. Σικελιανό, Κ. Βάρναλη, και Α. Εμπειρίκο σκηνοθετημένα με την ευαίσθητη και τεκμηριωμένη ματιά της Μαίρης Κουτσούρη, για την ΕΡΤ.  

Τις προβολές την Πέμπτη 21 Μαρτίου 2013, στις 19:00 θα προλογίσουν ο Κώστας Αλαβάνος Συντονιστής του Τηλεοπτικού Καναλιού της Βουλής,  ο Συγγραφέας Ανδρέας Στάϊκος και ο Στιχουργός - Δημοσιογράφος Γιώργος Παυριανός.  Παράλληλα,   από την Τρίτη 19 Μαρτίου έως και την Κυριακή 24 Μαρτίου 2013, από τις  18:00 έως τις 22:00 θα πραγματοποιούνται καθημερινές προβολές των ντοκιμαντέρ για τους τέσσερεις ποιητές στο Video -Room του ΙΜΚ.

Η σκηνοθέτις Μαίρη Κουτσούρη, κόρη του αρχιτέκτονα Ρένου Κουτσούρη και ανιψιά της Αμαλίας Φλέμινγκ, διηγείται για τη ζωή και τις σκηνοθεσίες της:   "Από πιτσιρίκα έκανα περάσματα στον κινηματογράφο και βρέθηκα σε σημαντικές παραγωγές όπως το Προξενιό της Άννας του Παντελή Βούλγαρη, Μεγάλος Ερωτικός επίσης του Παντελή,  Μια ζωή σε θυμάμαι να φεύγεις της  Φρίντας Λιάππα και άλλες μέχρι που ο Ν. Παναγιωτόπουλος, ο σκηνοθέτης, κάποια στιγμή μου είπε: Μαίρη πρέπει να σταματήσεις να είσαι η μασκότ του σινεμά και να δουλέψεις. Ε, τον άκουσα και δούλεψα 33 χρόνια στην τηλεόραση.

Στα 29 μου βρέθηκα στο BBC, αφού ανέλαβα την ελληνική εκδοχή μιας εκπομπής για τον Μανόλη Ανδρόνικο,  και συνεργάστηκα  με το βρετανικό δίκτυο και τον παραγωγό Roy Davies. Και ήταν αυτή η πρώτη  φορά που κάμερα κατέγραφε τους τάφους της Βεργίνας. 

Στο Λονδίνο εργάσθηκα επί σειρά ετών, πάντοτε για το κρατικό κανάλι.

Πριν βρεθώ στην ΕΡΤ έκανα δουλειές που τις λέω «κομάντος» συνεργαζόμενη με  ξένες τηλεοράσεις… έβγαζα 9.000 δρχ. την ημέρα, όταν οι άλλοι σκηνοθέτες είχαν 

1.000 δρχ. μηνιαίο μισθό... αλλά  για να κάνω μια εκπομπή ...σπάω τα νεύρα όλης της τηλεόρασης, μα στο τέλος την προβάλλουν για τριάντα χρόνια.

Προσπάθησα να αναδείξω περισσότερο το έργο των μεγάλων ανθρώπων/ ποιητών και λιγότερο τη ζωή τους. Πρώτα το έργο και μετά η ζωή… Δεν ξέρω αν υπάρχει κάποιος κανόνας που ορίζει ότι άλλο είναι το έργο και άλλη η ζωή, ωστόσο εγώ για το έργο προσπάθησα, γι’ αυτό δούλεψα.

Οι προσωπικότητες για τις οποίες δούλεψα στα αφιερώματα, που σκηνοθέτησα, μου δημιούργησαν μια έλξη ενστικτώδη… μόνο έτσι μπορώ να δημιουργήσω ένα αφιέρωμα σε  κάποιον. Να γίνει το κλικ. Δεν μπόρεσα να κάνω αφιερώματα σε ανθρώπους που αισθανόμουν πολύ κοντά  ή πολύ μακριά μου. Η δουλειά μου βασίστηκε περισσότερο στο ένστικτο… εκείνο καθοδηγούσε τα βήματα μου..."

Η Μαίρη Κουτσούρη σήμερα,  επεξεργάζεται το φωτογραφικό της αρχείο σε συνεργασία με τη Ρούλα Μιχαηλίδη, στο Μουσείο Μπενάκη. 

Τα ντοκιμαντέρ

· Κ. Π. ΚΑΒΑΦΗΣ 

(για τα  50 χρόνια από το θάνατό του)
Με φόντο την Αλεξάνδρεια, την πόλη που έζησε και ύμνησε ο ποιητής ΚΩΝΣΤΑΝΤΙΝΟΣ Π.ΚΑΒΑΦΗΣ (1863 – 1933), μελετητές του έργου του και άνθρωποι που τον γνώρισαν από κοντά φωτίζουν πτυχές της προσωπικότητας και της τέχνης του. Ο Καθηγητής Πανεπιστημίου Γ.Π. ΣΑΒΒΙΔΗΣ χαρακτηρίζει τον Καβάφη «ποιητή του μείζονος ελληνισμού» και τον κατατάσσει στους πιο σημαντικούς ποιητές του 20ού αιώνα σε ευρωπαϊκή κλίμακα. Ακολουθεί εκτενής αναφορά στην Αλεξάνδρεια, την πόλη που αποτέλεσε πηγή έμπνευσης για τον ποιητή, ενώ παρατίθενται στοιχεία του βίου του και των πρώιμων επιρροών που δέχτηκε. Παράλληλα δίνεται το ιστορικό πλαίσιο της εποχής, επισημαίνεται η πνευματική ακμή της ελληνικής παροικίας της Αλεξάνδρειας και γίνεται αναφορά στις σχέσεις του ποιητή με τους σύγχρονους ομοτέχνους του, όπως ο ΑΓΓΕΛΟΣ ΣΙΚΕΛΙΑΝΟΣ και ο ΚΩΣΤΗΣ ΠΑΛΑΜΑΣ. Αναλύεται η θέση της γενιάς του ’30 απέναντι στο καβαφικό ποιητικό έργο, το οποίο αρχικά δίχασε την κριτική αλλά τελικά αποτιμήθηκε θετικά από τον ΓΙΩΡΓΟ ΣΕΦΕΡΗ και τον ΣΤΡΑΤΗ ΤΣΙΡΚΑ. Για το έργο του ποιητή μεταξύ άλλων μιλούν ο νεοελληνιστής ΕΝΤΜΟΥΝΤ ΚΙΛΙ και η ΜΑΡΓΚΕΡΙΤ ΓΙΟΥΡΣΕΝΑΡ. Κατά τη διάρκεια της εκπομπής προβάλλεται σπάνιο φωτογραφικό και έντυπο αρχειακό υλικό, καθώς και πλάνα αρχείου από ιστορικά γεγονότα της εποχής.

Συντελεστές
Σκηνοθεσία: Μαίρη Κουτσούρη
Διεύθυνση Παραγωγής: Ισμήνη Σπετσεροπούλου
 Σεναριογράφος – κείμενα: Δημήτρης Δασκαλόπουλος
 Συνεντεύξεις: Δημήτρης Δασκαλόπουλος
 Μουσικός επιμελητής / Συνθέτης: Αιμιλία Ρόδη
Διεύθυνση Φωτογραφίας: Συρράκος Δανάλης 
 
Έρευνα: Κώστας Παπαδόπουλος
Επιστημονικοί σύμβουλοι: Γ. Π. Σαββίδης

Αφήγηση: Βασίλης Παπαβασιλείου
Τα ποιήματα διαβάζει: Λευτέρης Βογιατζής
Διάρκεια: 58΄


· ΑΓΓΕΛΟΣ ΣΙΚΕΛΙΑΝΟΣ
Το αφιέρωμα στον ποιητή ΑΓΓΕΛΟ ΣΙΚΕΛΙΑΝΟ (1884-1951) ξεκινά από τον τόπο καταγωγής του, τη Λευκάδα. Παρατίθενται βιογραφικά στοιχεία που αφορούν το οικογενειακό του δέντρο και τη γνωριμία με την πρώτη του γυναίκα, την Αμερικανίδα Εύα Πάλμερ. Ακολουθεί εκτενής αναφορά στους δύο αυτούς οραματιστές της δελφικής ιδέας, στη διοργάνωση των Δελφικών Εορτών στους Δελφούς το 1927 και το 1930, αλλά και στη συνολική προσφορά τους στην πνευματική ζωή της χώρας. Ιδιαίτερη μνεία γίνεται στον επικήδειο παιάνα που απήγγειλε ο ΣΙΚΕΛΙΑΝΟΣ το 1943 στην κηδεία του ΚΩΣΤΗ ΠΑΛΑΜΑ. Για τον ποιητή μιλά μεταξύ άλλων η δεύτερη γυναίκα του, ΑΝΝΑ ΣΙΚΕΛΙΑΝΟΥ, η οποία φωτίζει πτυχές της προσωπικότητάς του, αναφερόμενη στον τρόπο με τον οποίο αντιμετώπισε τη γερμανική Κατοχή, αλλά και την περίοδο της αρρώστιας του. Μνεία γίνεται επίσης στα εμπόδια που τέθηκαν στη βράβευση του ποιητή με το Βραβείο ΝΟΜΠΕΛ. Κατά τη διάρκεια του ντοκιμαντέρ ακούγονται ηχογραφημένα αποσπάσματα με τη φωνή του ΑΓΓΕΛΟΥ ΣΙΚΕΛΙΑΝΟΥ να απαγγέλλει ποιήματά του ή να μιλά για τη σχέση του με την ΕΥΑ ΣΙΚΕΛΙΑΝΟΥ. Περιλαμβάνεται επίσης σπάνιο οπτικοακουστικό υλικό με πλάνα αρχείου από τις Δελφικές Εορτές καθώς και από τα σημαντικότερα ιστορικά γεγονότα της εποχής.

Συντελεστές
Σκηνοθεσία: Μαίρη Κουτσούρη
Διεύθυνση Παραγωγής: Κατερίνα Κατωτάκη
Κείμενα: Πέτρος Μαυρουδής
Μουσικός επιμελητής: Αιμιλία Ρόδη
Διευθυντής Φωτογραφίας: Συρράκος Δανάλης
 
 Αφήγηση: Πέτρος Φυσσούν
Κείμενα της Εύας Σικελιανού διαβάζει η Βέρα  Ζαβιτσιάνου  
Αποσπάσματα από ποιήματα του Α. Σικελιανού διαβάζει ο Αντώνης Αντωνίου
Διάρκεια: 53΄

· ΚΩΣΤΑΣ ΒΑΡΝΑΛΗΣ 

(για τα  100 χρόνια από τη γέννησή του)  
Εκπομπή-αφιέρωμα στον ποιητή και πεζογράφο ΚΩΣΤΑ ΒΑΡΝΑΛΗ (1884 –1974), εισηγητή της κοινωνικής ποίησης στην Ελλάδα. Στη διάρκειά της ο φακός παρακολουθεί τους σημαντικότερους σταθμούς-ορόσημα της διαδρομής που διήνυσε από τον γενέθλιο τόπο του, τον Πύργο της Βουλγαρίας, στην Αθήνα και από εκεί στο Παρίσι, στην Αργαλαστή Βόλου, στην Αίγινα, αλλά και στον Αϊ-Στράτη, τόπο εξορίας του το 1935. Μέσα από σημειώματα του ποιητή, ξετυλίγεται η προσωπική σκέψη και τα πιστεύω του, ενώ σκιαγραφείται το ιστορικό πλαίσιο της εποχής του. Παρατίθενται πληροφορίες σχετικά με τα παιδικά-νεανικά του χρόνια στη Βουλγαρία, τις σπουδές του στην Αθήνα, τη συμμετοχή του στο κίνημα του δημοτικισμού, τη σταδιοδρομία του ως σχολάρχη και καθηγητή στη δημόσια εκπαίδευση (1908-1926), τη μετεκπαίδευσή του στο Παρίσι, όπου ήρθε σε επαφή με τις μαρξιστικές ιδέες. Παράλληλα παρακολουθείται η ποιητική του παραγωγή, με ιδιαίτερη μνεία στο «Φως που καίει» (1923), εμπνευσμένο από τις αγωνίες και την επαναστατική ορμή του προλεταριάτου, το οποίο προκάλεσε μεγάλη αίσθηση, αλλά και αντιδράσεις που οδήγησαν στην παύση του από τη θέση του καθηγητή στην Παιδαγωγική Ακαδημία του Δ. ΓΛΗΝΟΥ. Ακολουθεί αναφορά στην ποιητική του σύνθεση «Σκλάβοι Πολιορκημένοι» και στο δοκίμιό του «Ο Σολωμός χωρίς μεταφυσική» (1925), το οποίο αποτελεί την πρώτη συστηματική εφαρμογή της μαρξιστικής μεθόδου στον τομέα της λογοτεχνικής κριτικής. Εκτενώς σχολιάζεται η «Αληθινή απολογία του Σωκράτη» (1931), ενώ ιδιαίτερη μνεία επιφυλάσσεται στο μεταφραστικό του έργο, στην αρθρογραφία του, καθώς και στη βράβευσή του με το Βραβείο ΛΕΝΙΝ για την Ειρήνη το 1959.

Για την εκπομπή πραγματοποιήθηκαν γυρίσματα στη Βουλγαρία, σε όλες τις περιοχές στις οποίες έζησε ο ΒΑΡΝΑΛΗΣ, ενώ προβάλλεται σπάνιο οπτικοακουστικό υλικό από το προσωπικό του αρχείο. Πτυχές του έργου και της προσωπικότητάς του φωτίζουν, μεταξύ άλλων, ο ποιητής ΓΙΑΝΝΗΣ ΡΙΤΣΟΣ, ο κριτικός λογοτεχνίας και ποιητής ΓΙΑΝΝΗΣ ΔΑΛΛΑΣ, οι πανεπιστημιακοί ΔΗΜΗΤΡΗΣ ΜΑΡΩΝΙΤΗΣ και ΠΑΝΑΓΙΩΤΗΣ ΜΟΥΛΛΑΣ, καθώς και η ανιψιά του POPI MUTAFOVA BAPNA.

Συντελεστές
Σκηνοθεσία: Μαίρη Κουτσούρη
Βοηθός σκηνοθέτη: Μ. Παναγιωτόπουλος
Αφήγηση: Μάγια Λυμπεροπούλου
Επιμέλεια εκπομπής: Χρύσα Προκοπάκη
Κείμενα: Θεανώ Μιχαηλίδου
Μουσική επιμέλεια: Αιμιλία Ρόδη
Δ/νση φωτογραφίας: Συρράκος Δανάλης
Δ/νση παραγωγής: Κατερίνα Κατωτάκη  


Κείμενα και ποιήματα του ΚΩΣΤΑ ΒΑΡΝΑΛΗ διαβάζουν οι
Βασίλης Παπαβασιλείου, Εύα Κοταμανίδου, Δημήτρης Καταλειφός  

Παραγωγή: Τμήμα Ειδικών Εκπομπών Συμπαραγωγών Βουλγαρική Τηλεόραση-TELERIMPEX
Διάρκεια: 73΄

· ΑΝΔΡΕΑΣ ΕΜΠΕΙΡΙΚΟΣ
Ντοκιμαντέρ στο οποίο σκιαγραφείται το πορτρέτο του μεγάλου Έλληνα υπερρεαλιστή ποιητή ΑΝΔΡΕΑ ΕΜΠΕΙΡΙΚΟΥ (1901-1975). Ψυχαναλυτές, όπως η ΦΡΟΣΩ ΚΑΡΑΠΑΝΟΥ, ποιητές, όπως ο ΓΙΩΡΓΟΣ ΛΙΚΟΣ και ο ΝΑΝΟΣ ΒΑΛΑΩΡΙΤΗΣ, και καθηγητές, όπως ο ΓΙΩΡΓΗΣ ΓΙΑΤΡΟΜΑΝΩΛΑΚΗΣ και ο ΖΑΚ ΜΠΟΥΣΑΡ, αποτιμούν τόσο το ψυχαναλυτικό του έργο όσο και την τεράστια συμβολή του στην ελληνική ποίηση, καθώς υπήρξε ουσιαστικά ο εισηγητής του υπερρεαλισμού στην Ελλάδα. Ιδιαίτερη μνεία γίνεται στις ποιητικές συλλογές του «Υψικάμινος», «Ενδοχώρα» και «Οκτάνα», αλλά και στο μεγαλόπνοο μυθιστόρημά του «Μέγας Ανατολικός». Κατά τη διάρκεια του αφιερώματος παρατίθενται στοιχεία του βίου του και των επιρροών που δέχτηκε, ενώ ακούγεται ο ίδιος να απαγγέλλει ποιήματά του, όπως την «Οδό Φιλελλήνων», να αφιερώνει το «Μορφές Αιθρίας» στον ΟΔΥΣΣΕΑ ΕΛΥΤΗ και να διαβάζει αποσπάσματα από το προγραμματικό-αυτοβιογραφικό του κείμενο «Αμούρ-Αμούρ». Στο πλούσιο οπτικοακουστικό και αρχειακό υλικό που πλαισιώνει την παρουσίαση του έργου του περιλαμβάνονται ανέκδοτες φωτογραφίες του ίδιου, καθώς και το χειρόγραφο της έκδοσης του 1960 «Γραπτά ή Προσωπική μυθολογία», έργο σταθμός στη νεοελληνική λογοτεχνία.

Συντελεστές
Σκηνοθεσία: Μαίρη Κουτσούρη 
Διεύθυνση Παραγωγής: Χριστόφορος Μουρίκης  
Βοηθός Παραγωγής: Ελευθερία Καποκάκη
Μουσική: Γιώργος Παπαδάκης  
Διευθυντής Φωτογραφίας: Συρράκος Δανάλης  

Επιστημονικοί σύμβουλοι: Σταύρος Πετσόπουλος, Μιχάλης Χρυσανθόπουλος
Αφήγηση-Σενάριο: Μιχάλης Χρυσανθόπουλος 


Αναγνώσεις ποιημάτων και αποσπασμάτων: Αντρέας Εμπειρίκος
Διαβάζει επίσης ο: Αλέξης Κωστάλας
 

Μια παραγωγή της υποδιεύθυνσης εσωτερικής παραγωγής της ΕΤ-1
Διάρκεια: 53΄


Το Ίδρυμα Μιχάλης Κακογιάννης ευχαριστεί θερμά την ΕΡΤ για την ευγενική παραχώρηση της άδειας προβολής των τεσσάρων ντοκιμαντέρ της Μ. Κουτσούρη.

Αφιέρωμα στην Παγκόσμια Ημέρα Ποίησης

«Η Ημέρα της Ποίησης στο Ι.Μ.Κ.

μέσα από τη ματιά της σκηνοθέτιδας Μαίρης Κουτσούρη»

· Πέμπτη 21 Μαρτίου 2013, στις 19:00
Προβολή ντοκιμαντέρ για τους ποιητές 

Κ. Π. Καβάφη, Α. Σικελιανό, Κ. Βάρναλη, και Α. Εμπειρίκο

Προλογίζουν: Κώστας Αλαβάνος, Ανδρέας Στάικος, Γιώργος Παυριανός
Αίθουσα: Κινηματογράφος

· Τρίτη 19 Μαρτίου έως και την Κυριακή 24 Μαρτίου 2013,  

από τις 18:00 έως τις 22:00

Επαναλαμβανόμενες προβολές των ντοκιμαντέρ για τους 4 ποιητές

Αίθουσα: Video-Room
Είσοδος ελεύθερη

Απαραίτητη η κράτηση θέσεων: 210 3418759, Δευ - Παρ 11:00 - 14:00, θα τηρηθεί σειρά προτεραιότητας.
******
Παρασκευή 29 Μαρτίου 2013, 20:00
Ο Παππούς
Ένα ντοκιμαντέρ για τον κινηματογραφιστή Γρηγόρη Δανάλη

του Προκόπη Δάφνου
	
	
	
	
	


Το Ίδρυμα Μιχάλης Κακογιάννης, η ΕΤΕΚΤ - Ένωση Τεχνικών Κινηματογράφου & Τηλεόρασης  και ο Οργανισμός Συλλογικής Διαχείρισης για τα Πνευματικά Δικαιώματα Τεχνικών  Κινηματογράφου Ο ΙΣΟΚΡΑΤΗΣ παρουσιάζουν το ντοκιμαντέρ του Προκόπη Δάφνου "Ο Παππούς" - όπως φώναζαν με χιούμορ και τρυφερότητα τον κινηματογραφιστή Γρηγόρη Δανάλη (1916 – 1993), μια ξεχωριστή μορφή του ελληνικού σινεμά, οι φίλοι και συνεργάτες του
Ο “παππούς” - Γρηγόρης Δανάλης, αγαπούσε, ζούσε και ανέπνεε για τον κινηματόγραφο. Ξεκίνησε από μηχανικός προβολής και ηλεκτρολόγος, για να εξελιχτεί σε έναν ταλαντούχο και πολυπράγμονα εικονολήπτη, αφήνοντας ανεξίτηλο ίχνος σε τουλάχιστον 80 ταινίες (σε πολλές από αυτές συνεργάστηκε με τον αδελφό του Συρράκο Δανάλη, επίσης κινηματογραφιστή). 

Εμβληματική μορφή του χώρου και Πρόεδρος για πολλά χρόνια της ΕΤΕΚΤ, ανέθρεψε και υποστήριξε  νεώτερους συναδέλφους του, έδωσε αγώνες για τα δικαιώματά τους, και έζησε από κοντά τη χώρα και τον ελληνικό κινηματογράφο στις απαρχές του σχεδόν,  τότε που οι συνθήκες αναδείκνυαν σκηνοθετικές και σεναριακές λύσεις, όπου διέπρεπαν η ικανότητα, η εφευρετικότητα και η φαντασία για την αντιμετώπιση του κάθε είδους προβλήματος.
Ο Προκόπης Δάφνος, χρόνια φίλος και συνεργάτης του "Παππού", κατέγραψε αυτή την πορεία μέσα από τις αφηγήσεις ανθρώπων που τον γνώρισαν και δούλεψαν μαζί του, αλλά και μέσα από τις διηγήσεις του ίδιου του "Παππού" που θυμάται γεγονότα, ανεκδοτολογικά και μη από τη ζωή και τη δουλειά του.  
ΣΥΝΤΕΛΕΣΤΕΣ

Σκηνοθεσία: Προκόπης Δάφνος - Τζαννέτος Κομηνέας 

Διεύθυνση Φωτογραφίας: Προκόπης Δάφνος 

Μοντάζ: Τζαννέτος Κομηνέας 

Πρωτότυπη μουσική: Νίκος Ξανθούλης 
Παραγωγή: Προκόπης Δάφνος 

Παρασκευή 29 Μαρτίου 2013, 20:00

Ο Παππούς

Ένα ντοκιμαντέρ για τον κινηματογραφιστή Γρηγόρη Δανάλη

του Προκόπη Δάφνου
Αίθουσα: Κινηματογράφος

Διάρκεια: 84΄
Τιμή εισιτηρίων: 3€, ενιαίο
*****
για τα Παιδιά
ΚΥΡΙΑΚΕΣ με ΚΟΥΚΛΟΘΕΑΤΡΟ

Κάθε Κυριακή, στις 11.30 

και άλλη παράσταση κουκλοθέατρου για παιδιά 

από την Unima Ελλάς
Πρωινές εκπαιδευτικές παραστάσεις για σχολεία
Πρόκειται για τη συνέχεια της πολύ επιτυχημένης συνεργασίας του ΙΜΚ με την Unima Ελλάς. Το ΙΜΚ για τρίτη χρονιά δίνει στέγη στην τέχνη της εμψύχωσης της κούκλας και προσφέρει στο κοινό, έναν τόπο συνάντησης υπό τη σκέπη ενός θεσμού, πλέον, τις Κυριακές με Κουκλοθέατρο. Διαφορετικοί, κάθε Κυριακή, θίασοι, μέλη της Unima Ελλάς, παρουσιάζουν νέες αλλά και ήδη γνωστές δουλειές τους για όλους τους μικρούς φίλους του κουκλοθέατρου και για τις οικογένειές τους. 
· ΚΥΡΙΑΚΕΣ με ΚΟΥΚΛΟΘΕΑΤΡΟ

Κάθε Κυριακή, στις 11.30

Εναλλασσόμενο πρόγραμμα παραστάσεων κουκλοθέατρου

για παιδιά από την Unima Ελλάς

   Πρωινές εκπαιδευτικές παραστάσεις για σχολεία
Αίθουσα: Black Box
Τιμή εισιτηρίων: 8€

*********
Αφηγήσεις

κάθε Κυριακή στις 12:30

διαφορετικά παραμύθια

τα παραμύθια των Grimm

και τα ελληνικά αδερφάκια τους

με την παραμυθού Σάσα  Βούλγαρη

Καθημερινά, Οργανωμένες Αφηγήσεις για Σχολεία

Η Σάσα Βούλγαρη, αφηγείται γνωστές και άγνωστες ιστορίες επιλεγμένες από τα 211 παραδοσιακά παραμύθια που κατέγραψαν οι αδερφοί Γκριμ και τις συνδυάζει με αντίστοιχες παραλλαγές τους μέσα από τον τεράστιο πλούτο των ελληνικών λαϊκών παραμυθιών, αυτοσχεδιάζοντας, αναπλάθοντας, αναδημιουργώντας τα παραμύθια!!!

Με ιστορίες που αλλάζουν κάθε φορά, με λιτή σκηνική παρουσία, όπως ταιριάζει στα παραδοσιακά παραμύθια, με όχημα την φωνή της, το τραγούδι, την αυτοσχεδιαστική κίνηση και με μουσικά όργανα από όλο τον κόσμο η Σάσα αφηγείται για μικρά και μεγάλα παιδιά... ...από 5 έως 105 χρονών!

ΣΧΕΔΙΑΣΜΟΣ ΠΡΟΓΡΑΜΜΑΤΟΣ - ΠΡΩΤΟΤΥΠΗ ΙΔΕΑ, 

ΔΙΑΣΚΕΥΗ ΚΕΙΜΕΝΩΝ, ΑΦΗΓΗΣΗ, ΤΡΑΓΟΥΔΙ: ΣΑΣΑ ΒΟΥΛΓΑΡΗ

Το παραμυθένιο φόρεμα της  Σάσας σχεδίασε η σχεδιάστρια μόδας, απόφοιτος της Pansik, Μυρτώ Παπαηλιού
Φωτογραφίες: Βαγγέλης Παράβας
παραμυθοπρόγραμμα Μαρτίου 2013
3 ΜΑΡΤΙΟΥ

· Η όμορφη η Κατερινούλα κι ο Πιφ – Παφ ο Σγαντζονούρης

· Το τραπεζάκι, ο χρυσογαϊδαράκος κι η μαγκούρα

· Πως να πάμε στο γιατρό με την κοτούλα!!!
10 ΜΑΡΤΙΟΥ

· Ο Λύκος ο Νικολός και η Αλεπού η κερά – Μαριώ!

· Ο Γρυπαετός κι ο Γενναίος ο Χαζο-Χανς

· Τσουκαλάκι Βράσε – Βράσε!!!

17 ΜΑΡΤΙΟΥ

· Του μικρού Λαγού η Αρρεβωνιαστικιά!

· Για του αλατιού την αγάπη!

· Ο Χανς το Ξυπνοπούλι

Κάθε Κυριακή στις 12.30

Αίθουσα: Κινηματογράφος

Διάρκεια: 60΄

Τιμές Εισιτηρίων: 8€



       6€ (Ομαδικό, άνω των 10 ατόμων)



 Προσφορά: 10 δωρεάν εισιτηρίων σε άνεργους γονείς, σε κάθε 


 
παράσταση στο πλαίσιο της κοινωνικής πολιτικής του Ιδρύματος 
            

Μιχάλης Κακογιάννης και σε συνεργασία με την Σάσα Βούλγαρη. 
ΣΗΜΑΝΤΙΚΟ: τα παιδάκια πρέπει να είναι το λιγότερο 4 ετών και να συνοδεύονται οπωσδήποτε από κάποιον ενήλικο! Τα παραμύθια είναι απολαυστικά για όλες τις ηλικίες, για αυτό όποιος θέλει μπορεί να τα ακούσει χωρίς να συνοδεύεται απαραίτητα  από παιδάκι!!!!

Καθημερινά: Οργανωμένες Αφηγήσεις για Σχολεία. Πληροφορίες ΙΜΚ: ΣΤΑΜΑΤΙΑ ΑΝΤΩΝΑΤΟΥ, 210-3418584. standonatou@yahoo.gr
**********
Σεμινάριο
Το Ελληνικό Κέντρο του Διεθνούς Ινστιτούτου Θεάτρου διοργανώνει

Εργαστήριο Αρχαίου Δράματος με τον Άρη Ρέτσο

Ο ηθοποιός και σκηνοθέτης του θεάτρου Άρης Ρέτσος, θα δώσει Εργαστήριο Αρχαίου Δράματος με τίτλο «Προσεγγίσεις» στο Ίδρυμα Μιχάλης Κακογιάννης.
Στόχος του εργαστηρίου είναι οι συμμετέχοντες να προσεγγίσουν το Αρχαίο Δράμα μέσω της ρυθμικής επεξεργασίας των κειμένων, της κινησιολογίας, του αυτοσχεδιασμού και της οργανικής σωματικής έκφρασης. Η διαδικασία αυτή οδηγεί στην αποκάλυψη: 

α) των προσώπων των ηρώων, του πάθους, του χαρακτήρα, του λεκτικού

β) της εκφραστικής σχέσης Χορού και ηρώων. 

Το εργαστήριο απευθύ          ςό άλλο χώρο,=========================..νεται σε ηθοποιούς και σπουδαστές δραματικών σχολών. Επίσης είναι ανοιχτό σε ακροατές.

Σχετικά με την ύλη και τα κείμενα του σεμιναρίου οι συμμετέχοντες μπορούν να επιλέξουν ένα ή και δύο αποσπάσματα/μονόλογους που τους ενδιαφέρουν από οποιοδήποτε έργο τραγωδίας ή από τα παρακάτω προτεινόμενα κείμενα:

Αντιγόνη του Σοφοκλή

Κρέοντας «Άντρες Αθηναίοι» (Α μονόλογος)

Αίμονας «Πατέρα μου οι θεοί» (Α μονόλογος)

Αγγελιοφόρος «Ω εσείς που κάθεστε» (Ε επεισόδιο)

Οιδίπους Τύραννος του Σοφοκλή

Οιδίποδας «Ω πλούτε και εξουσία» (Μονόλογος)

Τειρεσίας «Φονιάς εσύ είσαι»

Τειρεσίας «Εάν και βασιλιάς»

Αγαμέμνων του Αισχύλου

Αγγελιοφόρος «Ω χώματα της πατρικής μου γης»

Κασσάνδρα-Χορός «Απόλλων, Απόλλων»

Κλυταιμνήστρα «Υπάρχει η θάλασσα»

Ηλέκτρα του Σοφοκλή

Ηλέκτρα «Ω άγιο φως»

Ηλέκτρα «Ντρέπομαι αλήθεια»

Επίσης, αν κάποιος από τους συμμετέχοντες επιθυμεί να επιλέξει μονόλογο εκτός των προκαθορισμένων, αυτό θα πρέπει να δηλωθεί 15 ημέρες πριν από την έναρξη του σεμιναρίου. 

ΠΛΗΡΟΦΟΡΙΕΣ

Διάρκεια σεμιναρίου: από 3 Μαρτίου έως 31 Μαρτίου 2013
Ημέρα σεμιναρίου: Κυριακή 

Ώρες Σεμιναρίου: 13:00 – 18:00

Χώρος: Ίδρυμα Μιχάλης Κακογιάννης  
Κόστος συμμετοχής: Συμμετέχοντες: 200€ / Ακροατές: 150€
Για τα μέλη του Ε.Κ.Δ.Ι.Θ.: Συμμετέχοντες 150€ / Ακροατές: 100€

Επικοινωνία: 

Tηλ: 210 330 3149

E-mail: office@hellastheatre.gr & polywnymo@gmail.com
Ώρες λειτουργίας: Δευτέρα ως Παρασκευή, 12:30 -16:30

Αποστολή βιογραφικών και ενδιαφέροντος έως την Δευτέρα 25 Φεβρουαρίου 2013 στο: office@hellastheatre.gr & polywnymo@gmail.com 

** Οι ακροατές μπορούν να δηλώσουν συμμετοχή μέχρι την Τρίτη 26 Φεβρουαρίου 2013 στο τηλ. 210 330 3149 (καθημερινά 12.30 – 16.30) ή στο mail.

AΡΗΣ ΡΕΤΣΟΣ

Γεννήθηκε στην Αλεξάνδρεια της Αιγύπτου το 1957. Απόφοιτος της σχολής Βεάκη το 1981.  Στο θέατρο συμμετείχε στο «Μακρύ Ταξίδι της Μέρας Μέσα στη Νύχτα» του Ευγένιου Ο’ Νηλ με τον θίασο της Έλσας Βεργή, στο «Σάρα τα παιδιά ενός κατώτερου θεού» με το θίασο της Έλλης Λαμπέτη, στο ΔΗ.ΠΕ.ΘΕ. Κρήτης στο «Κατσούρμπος» κ.α.

Από  το 1981 έως το 1986 συμμετείχε στον  κινηματογράφο και την τηλεόραση στις ταινίες «Απέναντι» και «Μανία» του  Γ. Πανουσόπουλου,  στο «Μπορντέλο» του Ν. Κούνδουρου, στη «Φωτογραφία» του Ν. Παπατάκη, στην  τηλεταινία  «Χώμα & Νερό» του  Φ. Βιανέλλη και στην τηλεοπτική σειρά του  Ι. Μ. Παναγιωτόπουλου «Αστροφεγγιά».

Από  το  1985 ως το 1992 ασχολείται αποκλειστικά με τη μελέτη και έρευνα του Αρχαίου Δράματος και την τέχνη του ηθοποιού μέσα από τους Ρυθμούς και τα Μέτρα των αρχαίων ποιητικών κειμένων.

Το 1992-93 παρουσιάζει για πρώτη φορά στην «Ανοιχτή Δοκιμή» αποσπάσματα από την τραγωδία του Σοφοκλή Αίας. Το 1993-94 σκηνοθετεί το νεοελληνικό έργο του Δ. Κεχαΐδη «Το Τάβλι».

Το 1995 με κεντρικό πρόσωπο το Χορό της Αρχαίας Τραγωδίας παρουσιάζει  αποσπάσματα από την «Αντιγόνη» του Σοφοκλή με τίτλο «Αντιγόνης Χορός».

Το 1996 συμμετέχει στην διεθνή συνάντηση ποίησης «Μυρίσαι το Άριστον» στο  Ηρώδειο, σε σκηνοθεσία της Μ. Λυμπεροπούλου, με χορικά από τον «Αίαντα» του Σοφοκλή.

Το 1998 συμμετέχει στη Διεθνή Συνάντηση Θεάτρου των πολιτιστικών εκδηλώσεων του Ευρωπαϊκού Κέντρου Δελφών, «Το Αρχαίο Δράμα στην Ανατολή», με την παράσταση «Αντιγόνης Χορός».

Το  1999-2000 παρουσιάζει την παράσταση «Στροφές Αντιστροφές» από έργα του Σοφοκλή, συνεργάζεται με το Μουσικό Σύνολο «Σκαλκώτα» υπό τη μουσική διεύθυνση του Μίλτου Λογιάδη σε έργα του Γ. Ξενάκη. 

Παράλληλα από το 1993 ως το 2001 συμμετέχει σε πολιτιστικές  εκδηλώσεις  και  φεστιβάλ στην Αθήνα, Θεσσαλονίκη, Γιάννενα, Πάτρα, Ιθάκη, Τρίπολη, Κρήτη κ.λπ.  

Το  2001 στο  πλαίσιο του Ελληνο-Γερμανικού Φεστιβάλ Θεάτρου στην Κολονία  της  Γερμανίας, παρουσιάζει στο  “Studio Buhne” την παράσταση «Στροφές Αντιστροφές» από έργα του Σοφοκλή.

Το 2011 στο πλαίσιο του Φεστιβάλ Αθηνών παρουσιάζει στο Θέατρο Ηρώδου Αττικού το έργο «Θρήνος Ατρειδών».

******

Ίδρυμα Μιχάλης Κακογιάννης

Πειραιώς 206, Ταύρος, Αθήνα 177 78,  τηλ. 210 3418 550,  φαξ.  210 3418 570

Ηλεκτρονικό ταχυδρομείο : info@mcf.gr Ιστοσελίδα:  www.mcf.gr 

Εισιτήρια προπωλούνται στα ταμεία του Ιδρύματος (Πειραιώς 206, Ταύρος)
Δευ-Παρ 11:00 - 14:00 και τα απογεύματα μία ώρα πριν την παράσταση
Αγορά με πιστωτική κάρτα: 210 3418579, Δευ-Παρ 11:00 - 14:00 και στην Ιστοσελίδα του Ιδρύματος www.mcf.gr 

Εισιτήρια προπωλούνται και στα καταστήματα Public: Σύνταγμα, Πειραιά, Γλυφάδας, Αγ. Δημητρίου Metro Mall, Athens Mall Μαρούσι.
Υποστηρικτές Ιδρύματος Μ. Κακογιάννης
PricewaterhouseCoopers Business Solutions S.A. Where value begins
Dogkas Wines

Konstantinos

Playground Productions

Χορηγοί  Επικοινωνίας Ιδρύματος Μ. Κακογιάννης
ΤΑ ΝΕΑ 
    METROPOLIS
    Το Ποντίκι

Αθήνα 9,84         BHMA FM 99.5           Ως 3

Ε-go.gr,
    Ελculture.gr                Clickatlife.gr        

Culturenow.gr    Mediasoup.gr            Monopoli.gr       In2life.gr
Camera Stylo online
Στάθμευση στο εμπορικό κέντρο athensheart
Οι  θεατές των παραστάσεων του ΙΜΚ δικαιούνται δωρεάν στάθμευση στο Parking του εμπορικού κέντρου Athens Heart από Δευτέρα έως Σάββατο από τις  08:00 – 22:00. 
Από τις 22:00 έως τη 01:00 η χρέωση είναι 2,5€ και 1€ για κάθε επιπλέον ώρα στάθμευσης μετά από τη 01:01.

Τις Κυριακές οι θεατές των παραστάσεων του ΙΜΚ θα επιβαρύνονται  με 2,5€ για χρήση του parking από τις 10.00  έως 01.00. Από τις 01.01πμ  θα επιβαρύνεται με κόστος 1€ για κάθε επιπλέον ώρα.

Γραφείο Τύπου ΙΜΚ:  Χαρά Πετρούνια 

6972 710 991, e-mail: x-petrouyia@ath.forthnet.gr
